
AKI 


SI REPRODUKCIJA UZ TEKST 


IE TEKST UZ REPRODUKCIJU 


Otkako je čovjek počeo slikati, prikaz nagog ljudskog 
lika zauzima posebno mjesto u svijetu umjetnosti. To 
je uvijek uzbudljiva tema i za gledaoce i za umjetnika, 
i to iz niza razloga. Umjetnik može stvoriti magični svi- 
jet srodan njegovim bogovima prikazujući idealne li- 
kove i zanemarujući sve manjkavosti, tako da, na pri- 
mjer, savršena ženska ljepota postaje Venera, boginja 
ljubavi. 

Međutim, ljudsko tijelo se također može smatrati ne- 
čim gnusnim što treba pokriti i sakriti. Kad se to do- 
godi, slikanje aktova prestaje i valja izvršiti revolucio- 
narnu promjenu ukusa prije nego što ih se ponovno 
prihvati. 

Primjeri odabrani u ovoj knjizi potječu svi iz renesanse 
i kasnijih razdoblja, što znači da smo počeli od vre- 
mena kada se slikanje akta već odavna afirmiralo i 
kada su se često mogli pronači klasični prethodnici. 
Usprkos tome, akt nije bio odmah prihvaćen, te za vri- 
jeme renesanse možemo pratiti razvoj sve izrazitije 
spoznaje o mogućnostima prikaza nagog ljudskog 
lika, od samo nespretna pokušaja imitacije antičke 
tradicije do prikaza jaka i dramatična izraza. Masaccio 
je u svom »lzgonu iz raja« (slika 1) brzo spoznao emo- 
tivni potencijal nagog ljudskog lika. 

U početku renesanse osjeća se sve jača svijest o 
antičkoj umjetnosti i primjerima koji se mogu u njoj 
crpsti, na primjer u Ghibertijevu oduševljenju za kla- 
sične kipove i predmete iz arheoloških iskopina o ko- 
jima je pisao u svom djelu »Comentarii«. U Rimu je 
vidio hermafrodita, »djelo čudesne vještine«, a u Fi- 
renci divnu rezbariju »Diomed krade palladion«. Bila 
je to »divna stvar koja udovoljava svim mjerama i 
proporcijama potrebnima za kip ili rezbariju«. 


Od stremljenja da se spozna što klasične likove čini 
idealnim izrastao je sistem mjera, proporcija i izbora 
Koji je kulminirao u Albertijevoj raspravi o kiparstvu 
»De statua« (oko 1464): »Odabrali smo niz tijela koje 
stručnjaci smatraju najljepšima te izmjerili dimenzije 
svakog pojedinog tijela. Zatim smo ih usporedili, te 
smo, odbacivši krajnje mjere ispod i iznad određenih 
granica, odabrali one kojih je sukladnost s mnogim 
slučajevima pokazivala da se radi o prosjeku«. 


Mjerenje ljudskih likova radi utvrđivanja idealnih pro- 
porcija, kao i mjerenje građevina antičkog Rima po- 
stalo je opsesijom za vrijeme renesanse i naposljetku 
je doista bilo utjelovljeno u školski ideal koji je tra- 
jao najmanje tri stoljeća i preživio u staromodnim 
umjetničkim školama sve do nedavno. Ukratko, idealni 
ljudski lik morao je biti dužine koja odgovara devet 
duljina lica — tip »Apolon«, ili, iznimno, deset duljina 
lica — tip »Jupiter«. Katkada su se proporcije mije- 
njale na nešto više od osam duljina lica ili bi se mje- 
rile u odnosu na duljinu nosa, što bi odgovaralo otpri- 
like dvadeset i sedam takvih jedinica mjere po liku. 
Danas se možda ta metoda čini suhoparnom i krajnje 
formalnom, ali renesansnim umjetnicima je ona pred- 
stavljala uzbudljiv i potreban zadatak za postavljanje 
pravila prema kojima bi se mogao proučavati akt. 
Među primjerima, što smo ih ovdje odabrali, vidimo 
kako Leonardo povezuje svoje praktično znanje o 
ljudskom liku s teoretskom građom u svom »Vitruvijan- 
skom čovjeku« (»Muški akt u kružnici«, sl. 14), te ga 
tako povezuje s plemenitim i idealnim proporcijama 
antičke arhitekture. Usput, taj je lik poslije iskoristio 
Blake u svom »Vedrom danu« (sl 60) u posve drugu 
svrhu. 


Sjeverno od Alpa Durer, u svojem »Apolonu i Dijani« 
(slika 3, dolje), pokazuje zanimanje za iste probleme, 
ali i svoj dug prema talijanskim idejama. Crtež akta s 
ljestvicom proporcija pokazuje da je i Michelangela 
zanimao taj intelektualni pristup. S takvih visina aka- 
demsko pravilo da se stvaraju likovi dugi oko osam 
duljina lica može zvučati poput loše zapamćenog 
odjeka nekada zapanjujuće filozofske ideje — da se 
savršen čovjek može prikazati u umjetnosti marljivim 
proučavanjem. 


Međutim, svi renesansni umjetnici nisu na takav teo- 
retski način pristupali klasičnoj prošlosti ni nagom 
ljudskom tijelu. Bogatstvo i raznovrsnost akta u umjet- 
nosti nastaje iz razlika u obradi koju pruža siže, čak i u 
djelima jednog umjetnika. Možda je to banalna kon- 
statacija koju ipak valja ponavljati, tj. da se umjetnici 
ne uklapaju točno u unaprijed određene okvire stva- 
rajući samo vrstu slike ili jednu vrstu akta, bez obzira 
na to prikazuju li na slici lik tipa »Apolon« ili »Venera«, 
ili raspoloženje patosa ili ekstaze. Njih sve to može 
zanimati istovremeno ili u različito vrijeme, što, na pri- 
mjer, vidimo u djelima Primaticcia (slika 29), a najviše 
u djelima Michelangela. Subjektivne kvalitete slikanja 
akta se očito nisu mogle zanemariti. U srednjem vijeku 
su erotski aspekti bili obuzdavani. Za vrijeme renesan- 
se budi se ponovno zanimanja za ljudski lik, a time se 
javlja i prilika za primjenu tih tema iz grčke i rimske 
mitologije gdje se takvi likovi pojavljuju. Ovidijeve 
»Metamortfoze« i ljubavne veze između bogova i smrt- 
nika pružale su bezbrojne teme. S vremena se na 
neuhvatljivi ton klasične alegorije moglo odgovoriti 
poetskom obradom akta u pastoralnom ambijentu. 
Botticellijeva »Venera i Mars« (slika 8) je takav pri- 


mjer erotske klonulosti koju je mogla izraziti kombina- 
cija klasične legende i akta. 


Bau woi 


žuje čulnost nagog lika u klasičnom ambijentu. Kod 
Giovannija Bellinija, Giorgonea, Palme Starijeg i Ti- 
ziana (vidi slike 12, 20, 9, 28) nalazimo veličanje žen- 
skog akta i njegovih putenih draži, naglašeno bogatim 
Koloritom i tretmanom boje ali se sve na kraju oprav- 
davaju klasičnom temom. Tizian takve slike naziva 
»poesie« i neke od njih su postale složene poetske 
alegorije ljubavi obogaćene interakcijom muzike i žen- 
skog oblika. Bronzinova »Alegorija« (slika 24) je 
upravo takva slika, ali dotjerana na firentinski način s 
jačim isticanjem obrisa i cjelokupne kompozicije. 
Firentinci su usvojili crtanje akta kao nešto posve 
uobičajeno, a do dvadesetog stoljeća proučavanje i 
crtanje nagog ljudskog tijela postalo je posve doličnom 
djelatnošću u cijelom svijetu, od umjetničkih akade- 
mija do amaterskih umietničkih tečajeva. Razlog, koji 
se iza toga krije jest, dakako, spoznaja da je težak 
zadatak izražavanja najsuptilnijeg oblika, ljudskog lika, 
jedan od najboljih način koordinacije umjetnikove ruke 
i oka. Za to je opet potrebno detaljno znanje anatomije 
i upravo u tu svrhu Leonardo je stvarao svoje naoko 
beskrajne i opravdano slavne crteže raznih položaja 
ljudskog lika. U Firenci je, kao što smo vidjeli, crtanje 
akta bilo određeni način ostvarivanja njegova ideal- 
nog oblika, ali takvo crtanje u duhu znanstvene točno- 
sti moglo je postati samo sebi svrhom. 

U Italiji je precizno crtačko umijeće, koje je bilo 
potrebno za studije aktova, postalo preduslov i temelj 
za širi raspon izraza. Tiziana i druge Venecijance 
možda je najviše zanimalo direktno slikanje aktova, 


te na rendgenskim snimkama Tizianovih slika, čak i na 
površini, nalazimo dokaze o tome koliko puta se pre- 
domislio u vezi s položajem svojih likova. Međutim, za 
Firentinca, bitna svojstva draži i snažne kompozicije 
trebalo je razraditi u ranijem stadiju direktnim i reali- 
stičnim studijama. To je također bila metoda slikarske 
porodice Carracci (slika 32) i njihove Akademije u 
Bologni, a nju nalazimo i u osnovi šireg raspona emo- 
cija izraženog u talijanskom baroku. Samo većim i si- 
stematičnijim realizmom mogla su se naći sredstva 
za ostvarenje takve amplitude religioznih i poetskih 
osjećaja. Umjetnici poput Rubensa (vidi slike 35, 36) 
i van Dycka (slika 37) mogli su se, dakako, poslužiti 
svojim doživljavanjem renesansnih velikana i spome- 
nika klasične antike, ali im je bila potrebna i disci- 
plina realističnih studija akta (vidi sliku 23). 


Ako je, prema tome veći realizam mogao dovesti do 
uzvišenijih prikaza ljudskog lika, vrijedilo je i obratno, 
naročito sjeverno od Alpa. Veći realizam mogao je 
dovesti i do prirodnosti i neposrednosti koje će gle- 
daoca približiti temi slike. Najsjajniji primjeri tog stava 
u sedamnaestom stoljeću su možda Caravaggio (slika 
34) i Rembrandt (slika 38). Njihove slike su posve razli- 
čite po raspoloženju i izvedbi, ali se obje temelje na 
neposrednijem prikazu akta. 

Samo je kratak korak bio potreban ka većem angaži- 
ranju gledaoca. U osamnaestom stoljeću rokoko sa 
svojim ciljem — uzbuditi osjetila obiljem dekorativnih 
detalja — također dovodi gledaoca nadohvat modelu. 
Watteauova »Žena kod toalete« (slika 42) temelji se 
na pomnim i savršenim studijama iz života i dovodi 
nas do ključanice odjevaonice, dok nas Boucherov 


portret slavne kurtizane Mille O'Murphy (slika 40) do- 
vodi do podnožja kauča. Međutim, Reynolds je kriti- 
zirao Bouchera što radi bez crteža ili modela; na tu 
kritiku Boucher je odgovorio da je smatrao modele 
potrebnima dok je bio mlad i studirao umjetnost, ali 
da je već davno odustao od njih. Možemo biti zado- 
voljni što se Mille O'Murphy pokazala tako svježim i 
šarmantnim modelom, ali je Boucherovu ostalu »kon- 
fekciju« aktova Reynolds možda opravdano kritizirao. 
Fragonard, neko vrijeme Boucherov učenik, iskorištava 
taj duh lepršave galantnosti, ali uz izvjesnu ironiju gle- 
da čitav raspon dekorativnih i sugestivnih aktova koje 
takav sti! zahtijeva. 

Herojska priroda klasicističkih aktova s njihovim Kkru- 
tim idealima i povratkom na strože vrline _ rimskih 
mores u velikoj je suprotnosti s naoko prositodušnim 
i posve ugodnim svijetom kakav nalazimo, na primjer, 
u Gainsboroughovoj »Dijani i Akteonu« (slika 44). Da- 
vid u svojoj »Smrti mladog Barraa« (slika 46) namjerno 
obrađuje akt kao opravdanje za poučnu priču o mu- 
čeniku revolucije. Za takav moralni stav obično se 
radije prikazuje energično držanje muškog akta, prem- 
da na toj slici David dopušta pozi umirućeg dječaka 
donekle zavodnički izgled. 

Ingres je tako usavršio svoju liniju do idealne vizije 
akta smatrajući da to traži akademsko gledište, da je 
bio izvrgnut ruglu kao majstor linije u slavnoj suvre- 
menoj karikaturi na kojoj je prikazan, naoružan olov- 
kom, kako se bori protiv Delacroixa naoružanog kis- 
tom. »Linija je integritet umjetnosti« — tvrdio je on; 
zaista, jasna linija okružuje njegovu »Veliku odalisku« 
(slika 51). Očita je profinjenost linije i u njegovim stu- 


dijama za »Zlatno doba« (slika 56). 

Međutim, isto je tako točno, bez obzira na očito pri- 
gušivanje vanjskih sadržaja u njegovim djelima, da 
Ingres nije mogao ignorirati erotsku privlačnost akto- 
va. Aktovi u pomno odabranim pozama, koje je slikao 
u početku svoje karijere, ponovno se javljaju na kas- 
nijim slikama i doživljavaju vrhunac u bujnoj razuzda- 
nosti tijela koja čini »Tursku kupelj« (slika 54) takvim 
ludim snom. Ova slika je uvjerljiv dokaz da se iza sva- 
kog strogog klasiciste krio romantičar. 

Bez obzira na sva egzotična istočnjačka sanjarenja 
što ih Delacroix dočarava u svojoj »Odalisci« (slika 
48), njegovi privatni stavovi bili su, paradoksalno često 
strogi, čak su u kasnijim godinama prešli u stoicizam. 
Tako u devetnaestom stoljeću nalazimo veću mješa- 
vinu stavova i mnoštvo stilova koji stoje na raspola- 
ganju slikaru aktova. Veliki slikari daju primjer, a njih 
slijede i mijenjaju manje važni umjetnici. Teme iz Tur- 
ske | Bliskog istoka vuku porijeklo iz romantizma, no 
vidjeli smo kako Ingres, veliki klasicist, romantizira tu 
temu. Alma Tadema, član Kraljevske akademije, obra- 
đuje u svom »Tepidarju« (slika 59) vrlo sličnu scenu, 
nagu ženu u kupkama, ali ju je prenio u svakodnevni 
rimski žanr s vjerojatno nesvjesnim lascivnim naglas- 
KOM. U ovom slučaju radi se možda o nedostatku rav- 
noteže između akademskog ideala i fotografskog rea- 
lizma, što nas navodi na osmijeh. Taj nedostatak ruši 
teško stečeno povjerenje između umjetnika i gledao- 
ca čija se vjera u umjetnikov svijet može tako 
lako iznevjeriti humorom, naročito ako se radi o aktu. 
Ako je veći realizam u slikanju akta bio proizvod de- 
vetnaestog stoljeća — realizam, koji nije bio samo ne- 


posredni rezultat nove fotografije već i beskrajnih ži- 
votnih kategorija koje su sve to učinile prihvatljivim — 
tada je teško shvatiti šok koji je dočekao realizam 
Manetove »Olimpije« (slika 62). Možda zato što su 
orijentalni ukrasi ili prizvuci klasične legende namjer- 
no odbačeni, gledalac se suviše opasno približio 
umjetnikovu svijetu našavši se licem u lice s moder- 
nom kurtizanom. Danas se možemo diviti toj osebujnoj 
slici kao sjajnoj kreaciji, sa svom Manetovom lakoćom 
poteza i majstorstvom u korištenju svjetla i sjene i 
Kolorističkim efektima, ali Napoleonu III i njegovim 
podanicima na pariškom Salon des Refuses 1863 ta je 
slika bila uvreda i sramota. Njemu se mnogo više 
sviđao _razvođeni akademizam »Rođenja Venere« 
Alexandrea Cabanela, na kojoj se slabo prikrivena 
erotičnost eklektički poziva na velike francuske maj- 
store osamnaestog stoljeća. 

Revolucionarni realizam Maneta i Degasa u njihovu 
pristupu aktu može se vidjeti u primjerima na slikama 
62, 67 i 85. Pojava fotografije sigurno je pomogla 
umjetnicima da vide svoju temu iznova, bez previše 
unaprijed stvorenih predodžbi o pozi ili sižeu, kao kroz 
ključanicu, tako da nalazimo na gotovo potpuno od- 
sutnost formalne skice u traženju točnih činjenica. 
Ipak, Degas se divio Ingresu, dok je Renoir, koji je 
slikao akt više od drugih impresionista, pokušavao 
svoje slikarstvo učiniti klasičnim i trajnim. Suptilni i 
nježni efekti svjetla i atmosfere u pejzažu i na puti 
bili su njegova glavna preokupacija, ali je ipak i on 
promijenio svoj stil, jer je, poput Ingresa, otkrio da ne 
može odoljeti zahtjevima linije, na svojoj velikoj slici 
»Kupačice«, 1884—7 (slika 70). Na toj slici nalazimo 
realizam i impresionizam koji su ublaženi primjerom 


prijašnje umjetnosti. Aktovi su naslikani čvrstim obrisi- 
ma kao da se radi o kipovima, a ne o pulzirajućem 
mesu i krvi. To je, zapravo, bila iznimka u Renoirovu 
djelu. U kasnijim aktovima tople zlatne vizije ženstve- 
nosti utjelovljuju nešto čemu se divio čitav život. 
Cezannea je pak mnogo manje zanimala toplina ljud- 
skih likova. U svojim slikama, izuzev nekoliko ranih 
djela, on koristi uglavnom impresionističku tehniku 
da prikaže u solidnijem obliku ravnine i supstilne de- 
talje ženskog lika u remek-djelima velikog formata. 
Njegov raspored »Kupačica« (slika 66) može se da- 
nas smatrati vrhuncem 500-godišnje tradicije figural- 
ne kompozicije u umjetnosti Zapada, u istom duhu 
kao Masaccio, Michelangelo i Poussin. Raspored ak- 
tova postao je sam sebi svrhom, i nema druge osim 
formalnog vizuelnog sklada što ga stvara uzvišeni 
temperament. Snaga i bezlični karakter tog raspore- 
da u jakoj su suprotnosti s krajnje emotivnim i nad- 
naravnim simbolizmom na slici _»L'Apparition« (75) 
Gustavea Moreaua, ili sa čak neurotičnijom vizijom 
Munchove »Madonne« (slika 74). Na tim slikama za- 
lutali smo u zemlju izvan dohvata našeg razuma 
čija »boginja je Moreauova Saloma«. 

| Moreau i Munch, pa i Gauguin sa svojim. »Never- 
more« (slika 63), odobravali su Baudelaireovo gledi- 
šte da »prirodne stvari egzistiraju samo u ograniče- 
noj mjeri, a stvarnost je samo u snovima«. Ženski 
aktovi su također mogli predstavljati zastrašujuće 
likove i likove iz snova koji su dosegli dubine čovje- 
kove podsvijesti. Ova alternativa vizuelnom pristupu 
Degasa i Cezannea dovela je do egzotične i dvosmi- 
slene stakleničke atmosfere dekadenata iz 90-ih go- 
dina devetnaestog stoljeća. Aubrey Beardsley (slika 


68) je jedan od primjera, a tradicija se nastavila u 
pomamnom ambijentu Beča prije Prvog svjetskog 
rata u djelima Klimta i Schielea (vidi sliku 88). Ta 
»mistična nostalgija za drugim svijetom« prethodi 
nadrealizmu Paula Delvauxa (slika 92) i zagonetnim 
užasima Francisa Bacona (vidi sliku 96). 

»Jadvigin san« Rousseaua (slika 87) i Picassov ne- 
zaboravni »Život« (slika 82) mnogo duguju tom osob- 
nom osjećaju za ekspresivni slikovni prikaz, ali na 
obje utječu i drugi momenti. Njihova formalna kon- 
strukcija je jednako važna, a što se tiče Picassa, koji 
se uvelike divio Rousseauovoj naivnoj jednostavno- 
sti, njegov »izum« kubizma s Georgesom Braqueom 
doveo je napokon do toga da mu je siže bio neko 
vrijeme gotovo potpuno nevažan. Njegov »Sjedeći 
akt« (slika 83) polazi od točke gdje je Cezanne stao, 
te ljudski lik obrađuje samo u smislu ostvarivanja 
trodimenzionalnih ravnina i ploha na dvodimenzio- 
nalnoj površini. Ovdje nema emocije ni tjeskobe, sa- 
mo zanosnog uzbuđenja u stvaranju novog oblika 
realizma. Legerove »Tri žene« (slika 89) također su 
lišene emotivnih prizvuka. On slika svoje žene kao 
mnošivo doknadnih dijelova, s valjcima, kuglama i 
pravokutnicima koje je pažljivo sklopio majstor me- 
haničar. Kada je Cezanne savjetovao Emileu Bernardu 
da prirodu gleda u međusobnom odnosu kugle, valj- 
Ka i stošca, nije mogao ni zamisliti da će ga njegovi 
obožavatelji shvatiti tako doslovce. 

U dvadesetom stoljeću su novi oblici, nove metode, 
nove kulture i novi ideali uveli u slikanje akta mno- 
štvo stilova i stavova. Bonnard (slika 84) se vraća na 
ideal ženske ljepote kao umjetnik koji ga vidi intim- 
no i iskreno u svom atelieru ili domu. Akt se može 


prepoznati, put je privlačan i nema višeg cilja od 
intezivnog slikarskog shvaćanja teme, uza sve po- 
pratne vizuelne probleme svjetla i boje. Radi se o 
pomno komponiranom snimku djelića života. 

M. Duchampov_ »Akt silazi stepenicama« (slika 81) 
također je pod utjecajem fotografskih efekata, ali je 
on odbacio Kodakov fotografski aparat u korist efekata 
Kinematografije. Njegov rad bazira se na istovreme- 
nim fotografijama likova u pokretu i na utjecaju for- 
malnih eksperimenata Picassa i kubizma, te je po- 
kušao pokretom prikazati kidanje oblika. Prvi put u 
povijesti slikanja akta model nije nepomičan. | Bacon 
(vidi siiku 96) se također služi fotografijama akta, ali 
s potpuno drugim ciljem. On koristi slike Eadwearda 
Muybridgea koji je u devetnaestom stoljeću ekspe- 
rimentirao s uzastopnim fotografijama modela i konja 
u pokretu, snimljenih nizom foto-aparata. Njegovim su 
se rezultatima vrlo mnogo koristili umjetnici devetna- 
estog stoljeća od Degasa do Alma-Tademe kao vizu- 
elnim dokazima onoga što se događa s likom u po- 
kretu, ali Bacon transformira te banalne činjenice u 
vlastite enigmatske i snažne predodžbe. 

U najnovijoj umjetnosti ne osjeća se više privlačnost 
akta. Ponovno se koristi fotografski aparat da bi se 
prikazao hiperintenzivni realizam, možda kao reakcija 
na misterije i nedokučivost apstraktne umjetnosti (vidi 
Pearlstein, slika 94). Fotografije ili posteri glumica ili 
modela mogu nas još jednom privući da razmislimo o 
aktu u slikarstvu. Varijacija je bezbroj i antologija kao 
što je ova može ih prikazati samo određeni broj. Na- 
dam se da će ona otkriti užitke i napore umjetnika su- 
očenog s nagim ljudskim tijelom. 


REPRODUKCIJE 


bj 
B 


fede >VRE 


ij 
i jd RN TL Kaaa AN 


s 
2 “ 
e. 
PLACE 
a SUI 


A LJ 


Ju 


«[š 

RG 

dg 

= 
if 
«i: 
HE 

= 

=a. 

i 


tm 


sada 
Ma . o € “ : . Ru pa 5. bag aieie 
ua a Ad pro ' na 
ao) kV. 7 > e < u * .  sirjan B 
sA 'am, »mesa duaih + . e e 
imi AMA > 


> -. u * € 
I RN e: fis - “a. : , Lako 
... A 


s. 


karate m 


grana» 


prep renne mm js rei s 


: 


' 
U 
« i 
1] 
' 


KK pi pij. 


adam 


ši 
et 
AVA 


4 


U 


km 
Mena, 
Pisa ai 


rad 
s 


Z gla 


Ša 


y) 


AN 


ah 


2 
«< 


«res dis 


< 


"4% 


A EDE gro ija Mk. 
as S nama 
nE a. 297 


Z O 
zah" : > NE x A U) za ab y = A / x 3 a “. Aa vk A 
PA ZR M ) > “2 \ h (x S) > PAST LO s a, s PZA Ks di Dj ma 


fešić M 


Pa ms o ser PILE N 4 


#4 saga Re a 
Sačos 0% a) 


4 i. 
ra 


ke. 


X 
Pad 
đa 


E 


x 


>» 
+ # 
Pa 


š 


Ba 


» 
KI 


PL 
gh 2 
: 


miz 2 sAd KE 


"= 


pipe Rae 


Ja 


- a 


and i 
i. zo ej 


zeki 


j Kus Vu x 3 
đ A sie . B a Pam = “2 i. at s. Ž 

e . ' > K4 Ko 
Era rat OZALJ 


ei 


+ Vk A zroas 
—etAn LI : 


"šk Ba u 
ds pin dona a 


SI 
3 | 
BI 


rora 


ih 


_ A. š 


TETI prez 


e PA Joras rasa a 
CR; aan Živ 


SE > 


ze- Bea 
a BEE. 


= av ru _ 


BILJEŠKE UZ REPRODUKCIJE 


Masaccio (1401—1428) 
1 Izgon iz raja 


Freska, 198x 86,5 cm. 1427—8. Firenca, Santa Maria 
del Carmine, kapela Brancacci. 


Ova snažna i dramatska freska potječe iz prvih godi- 
na renesanse i odmah nam pruža remek-djelo akta. 
Masaccio je na njoj radio zajedno sa Masolinom, ta- 
kođer Firentincem. »Zbog tog djela divili su mu se 
i vrlo ga cijenili svi umjetnici, i stari i mladi«, kao 
začetnika »dobra stila«. Time je Vasari mislio da 
Masacciov naturalizam naročito u Adamovu izražaju, 
doprinosi njegovu prikazu tragedije i patosa pri izgo- 
nu para iz raja. To djelo je i primjer renesansnog hu- 
manizma koji je omogućio Masacciu da preuzme pozu 
»Venus pudica« iz klasičnog kiparstva i transformira 
je u posve novom, kršćanskom kontekstu. Također 
mu je uspjelo da asimilira teške proporcije takvih 
skulpturalnih figura u vlastitom, ozbiljnom prikazu ide- 
alnih ljudskih likova. 


Sjevernotalijanska škola, konac petnaestog stoljeća 
2 (gore) Akt drži strijelu 


Pero, smeđa tinta, lavirano na finom pergamentu, 
20,5 X 13,5 cm. Oko 1490—1510. Cambridge, Fitzwilliam 
Museum. 


Potkraj petnaestog stoljeća Botticelli (slika 8) je po- 
kazao kako aktovi mogu izraziti određenu osjetljivost 
prema antiki. Ovo je crtež nepoznatog slikara iz 
Sjeverne Italije, možda iz kruga slikara i zlatara 
Francije. Istančan smještaj i crtež akta koji drži 
strijelu na finom pergamentu rani je pokušaj prikazi- 
vanja nebeske Venere kao suprotnost zemaljskoj, tj. 
jednog od dvaju vidova ljubavi, sveti odnosno svje- 
tovni, koje će Tizian s takvom sigurnošću slikati 
nešto kasnije. Ovaj eterični prikaz Venere pojavio se 
oko 1500-te nedaleko od Mantove, tj. u doba i na 
mjestu gdje se gotika stopila s renesansnom uče- 
nošću i tjelesnim poganstvom. 


Pisanello (1395—1455) 
2 (dolje) Studija četiriju ženskih aktova 


Pero i tinta na pergamentu, 22 x 16,5 cm. Oko 1425— 
30. Rotterdam, Museum Boymans-van Beuningen. 


Tokom srednjeg vijeka umjetnici su se služili knjiga- 
ma predložaka kao korisnim materijalom za rad u 
atelieru. Početkom renesanse počeli su crtati prema 
nagom modelu, i ovaj list studija bio je vjerojatno 
jednom dio bloka za skiciranje. Pisanello je poka- 
zivao intenzivnu vizuelnu znatiželju za svijet oko sebe, 
ali je na njega utjecala i apstraktna neprekinuta linija, 
dekorativni efekti i prozračne poze gotičkog inter- 
nacionalnog stila koji je bio u modi početkom pet- 
naestog stoljeća. Pretpostavlja se da je on možda 
vidio i rimski sarkofag s likovima Amazonki, te da je 
s njega preuzeo svoje likove. Ako je tako, ova skica 
sa svojim živim, ali i pomalo nezgrapnim efektima, 
pokazuje dilemu s kojom su bili suočeni umjetnici 
na početku renesanse: da usklade ono što su mogli 
vidjeti s onim što ih je stilski impresioniralo — bilo 
iz antike bilo iz još moderne gotike. 


LM 


Albrecht Durer (1471—1528) 
3 (gore) Autoportret — akt 


Pero, kist i crna kreda, 29X 15 cm. Oko 1503. Weimar, 
Schlossmuseum. 


»Ne znam što je Ljepota premda ona prianja za 
mnoge stvari«, pisao je kasnije Durer, i taj je crtež u 
naglašenoj suprotnosti s njegovim proučavanjem ide- 
alnih razmjera. Njegovo zanimanje zadržava se na 
aktu, ali je ovdje nacrtao sebe nakon bolesti, klonu- 
log i slabog, što je daleko od savršene ljepote nje- 
gova Apolona (slika 3, dolje). Ovdje obraća veću 
pažnju na bore, sitničavost detalja i klonulo držanje, 
nego na herojsku pozu, a vrlo su očiti njegov pažljiv, 
objektivan pogled i metode obrade detalja. Crtanje 
sebe, potpuno golog, označava novu sklonost prema 
slikanju akta i prema sebi kao individualnom stvara- 
ocu. Kombinacija idealizacije i realizma predstavlja 
bit renesanse u Italiji, a sjeverno od Alpa razvio ju je 
Durer. 


Albrecht Durer (1471—1528) 
3 (dolje) Apolon i Dijana 


Pero i tinta, 28X20 cm, 1501—3. London, British 
Museum. 


Nakon kontakta s umjetnosti talijanske renesanse 
Durer je bio opsjednut idejom da usavrši oblik ljud- 
skog tijela, onako kako su to uspijevali Talijani. Oko 
1500. upoznao se s praktičnim primjerima crtanja 
likova i, uz teoretsku pomoć Vitruvija, latio se izrade 
niza crteža ljudskih razmjera. Ovo je jedan od naj- 
ranijih crteža u pozi »Apolona belvederskog«, vjero- 
jatno i najdotjeraniji. Apolon je oblikovan kao bog 
sunca koji drži u ruci ploču što predstavlja sunce, 
a Dijana, desno, je ostala nedovršena. Durerova teh- 
nika mnogo duguje zlatarskom obrtu što ga je učio 
u očevoj radionici, pa su svaki mišić i ravna ploha 
nacrtani vrlo dotjerano, a obrisi vrlo jasni. Crtež je 
posve drukčiji od mirne generalizacije u djelima nje- 
govih talijanskih suvremenika. 


Hugo van der Goes (radio između 1467—1482) 
4 _ Prvi grijeh 


Daska, 33 X 26,5 cm. Oko 1470. Beč, Kunsthistorisches 
Museum. 


Ovo djelo malih dimenzija, naslikano preciznošću 
minijaturista, je jedna polovina diptiha. Ovaj je prizor 
daleko od herojskog svijeta Masaccia, premda je 
slika nastala samo četrdeset godina nakon »Adama 
i Eve« (slika 1). Likovi su prikazani izbliza i držanje 
im je nespretno, kao da su već svjesni svoje golo- 
tinje. Tip lika je također drugačiji: Eva, s pretjeranom 
krivuljom trbuha, malim grudima i još manjom gla- 
Vom, predstavlja sjevernjačku normu ljepote koja 
odražava gotske stavove srednjega vijeka i zadržat 
će popularnost još dugo u šesnaestom stoljeću. 


Lucas Cranach st. (1472—1553) 
5 Venera 


Daska, 35X25 cm. sSignirano i datirano 1532. Frank- 
furt, Stadelsches Kunstinstitut. 


Za dvor saskih izbornih knezova Cranach je razvio 
stil slikanja akta koji je postao vrlo popularan zbog 
svoje dotjeranosti i erotskih osobina. Premda je po- 
znavao talijansku renesansu, te mnoge njegove slike 
prikazuju Veneru i druge poganske teme, on svojim 
akiovima pridaje sjevernjačku kvalitetu što podsjeća 
na internacionalni stil gotike koji je očit, na primjer, 
u djelima Pisanella, jedno stoljeće ranije (slika 2, 
dolje). Razmjer njegovih aktova štaviše daje naslutiti 
da su oni uvećane iluminacije rukopisa. Poze su im 
profinjene, a obrisi likova sa svim svojim »mušicama« 
jako naglašeni. Dotjerana frizura, naglašeni detalj 
nakita i prozirna tkanina su očita sredstva za postiza- 
vanje erotske privlačnosti i, premda je Cranachova 
idealna žena posve različita od suvremenih talijan- 
skih modela, erotska privlačnost ovog akta ostaje 
vječna. 

Rafael (1483—1520) 
G (gore) Adam 


Pero i smeđa tinta, 26,5 X 32,5 cm. Oko 1507. Oxford, 
Ashmolean Museum. 


Rafael je nacrtao ovo djelo nakon što je doživio 
remek-djela likova u pokretu što su ih Leonardo 
i Michelangelo nacrtali kao kartone i izvjesili u Palaz- 
zo Vecchio u Firenci. Rafaelov rad, neposredno prije 
njegova odlaska u Rim, odražava njegovo zanimanje 
za različite moguće poze nagih ljudskih likova. Da 
je uspio asimilirati taj novi stil pokazuje i činjenica 
da je prema tom crtežu Marcantonio Raimondi nači- 
nio bakrorez, koji je kasnije Reynolds iskoristio u 
potpuno drugačijem kontekstu kao osnovu za pozu 
gospođe Lloyd kako urezuje svoje ime na stablu 
(1776). Adamova graciozna poza, čvrsti obris i profi- 
njeno modeliranje u suprotnosti su sa strogošću 
Durerova »Apolona« (slika 3, dolje), nastalog skoro 
istovremeno. 


Francesco Parmigianino (1503—1540) 
6 (dolje) Nimfe na kupanju 


Pero, smeđa tinta, smeđe lavirano, mjestimično na- 
glašeno bijelim, 29X 20,5 cm. Oko 1524. Firenca, 
Uffizi. 


Parmigianinov figuralni stil temelji se na nizu izvora. 
Najprije uči u Parmi gdje na njega utječe Correggio 
(slika 16), čiju je elegantnu i čulnu maniru ubrzo pre- 
uzeo. Kad se vratio u Rim 1523, postao je svjestan 
jačih disciplina disegna koje su slijedili rafaelisti. 
Naročito je mogao iz prve ruke doživjeti složene fi- 
guralne kompozicije u manirističkom stilu koji se 
počeo rađati. Tim utjecajem može se dodati i njegov 
vlastiti uznemireni i fini stil crtanja koji je očit na ovoj 
kompoziciji. To je rani primjer opsesije crtanjem 
ljudskog lika koja ga je potkraj karijere gotovo spri- 
ječila u stvaranju gotovih djela. 


Marcantonio Raimondi (oko 1480 — oko 1534) 
7 Parisov sud 


Bakrorez, 29,5 X 34 cm. Nakon 1510. London, British 
Museum. 


Marcantonio Raimondi je vodio dobro uhodan atelier 
gdje je reproducirao crteže Rafaela i drugih talijan- 
skih umjetnika čija djela su se na taj način brzo 
širila sjeverno od Alpa. S druge strane prenio je u 
Italiju utjecaj umjetnika sa sjevera, kao što je bio 
Durer. Rafael je, čini se, u jednom od svojih mnogo- 
brojnih svojstava (crtač, slikar, arheolog i arhitekt) 
proizveo niz crteža upravo za izvođenje bakroreza; 
ti crteži nisu poznati ni u jednom drugom mediju. 
Ovaj složeni crtež otkriva ga kao zrelog umjetnika što 
elegantno smještava svoje aktove koji su odjeci rim- 
ske skulpture i ukazuju na bezbrižan život. Marcanto- 
nio je vrlo dobro znao prenijeti na bakrorez Rafaelov 
suptilni raspored i sigurnu figuralnu kompoziciju. Nim- 
fe i riječne bogove desno kasnije će koristiti Manet 
za svoj »Doručak na tratini« (slika 67). 


Sandro Botticelli (oko 1445—1510) 
8 Venera i Mars 


Daska, 68X 170,5 cm. Oko 1483—5. London, National 
Gallery. 


Botticelli je vjerojatno naslikao ovo djelo prije svog 
poznatijeg remek-djela »Rođenje Venere«, ali ovdje 
pokazuje isti pristup aktu. Upravo se vratio iz Rima 
gdje su posvuda ležali ostaci klasične antike. Ležeći 
položaj boga i boginje, te razigrani likovi fauna koji 
odnose Marsov šljem i koplje, uzeti su s rimskog sar- 
kofaga. Čini se da je to ponavljanje složene huma- 
nističke interpretacije klasične teme: Venera kao 
boginja ljubavi morala bi pobijediti Marsa, utjelovlje- 
nje nesloge i rata. I vizuelni i literarni detalji dio su 
probuđenog zanimanja za klasičnu prošlost, ali je 
Botticelli stvorio osobno, prilično melankolično raspo- 
loženje, što ga je Bernard Berenson hvalio kao »li- 
nearnu simfoniju«, prikladno za erotsku prirodu nje- 
gove sheme. Muški akt je ovdje prikazan u pozi klo- 
nule senzibilnosti i u punom skladu tekuće linije koja 
je siže pretvorila u profinjenu i poetsku dekoraciju fi- 
rentinske palače. 

Palma Vecchio (oko 1480—1528) 
9 Venera i Kupido 


Platno, 116,5 X 208,5 cm. Oko 1523—5. Cambridge, 
Fitzwilliam Museum. 


Prikaz Venere u pejzažu inspiriralo je venecijanske 
slikare bezbrojnim mogućnostima slikanja akta. Pal- 
ma Vecchio bio je učenik Giovannija Bellinija (slika 
12) i ovo remek-djelo pokazuje Bellinijev utjecaj, kao 
i utjecaj Giorgionea (slika 20). Ležeća poza možda 
potječe s nekog Campagnolina bakroreza ili, štaviše, 
s klasičnog kipa riječnog božanstva, ali ovaj lik nema 
herojske kvalitete, već je toplijeg i klonulijeg izraza. 
Naslikan je hladnim srebrnastim tonalitetom, koji je u 
kontrastu sa zelenim u prednjem planu i intenzivnim 
plavilom udaljena pejzaža. Venerina uzdržljivost i 
dvosmislena gesta — reklo bi se da ona prije razo- 
ružava Kupida nego što mu daje strijelu želje — dio 
su pristupa koji karakterizira aktove iz početka šesna- 
estog stoljeća s uzdizanjem i humaniziranjem ljepote 
oblika i pejzaža. 


Michelangelo (1475—1564) 
10 Strijelci pucaju u hermu 


Crvena kreda, 21,5 X 32 cm. Oko 1532—3. Windsor, 
Kraljevska kolekcija. 


Michelangelovi crteži akta tijesno su povezani s važ- 
nom ulogom što je po njegovu mišljenju ljudski lik 
mogao imati u umjetničkom djelu. Njegovi crteži 
nisu samo studije aktova za njegova velika djela (sli- 
ka 15); početkom 30-ih godina šesnaestog stoljeća 
izveo je i ciklus vrlo dotjeranih crteža koji sami po 
sebi čine cjelinu. Namjeravao ih je poklanjati prija- 
teljima. Nacrtao ih je složenom tehnikom, koja se u 
potpunosti vidi samo povećalom, uz mnoštvo šrafi- 
ranih crtica i točkica, što daje nadzemaljski sjaj nje- 
govim idealiziranim božanskim aktovima. Sižei su, na 
jednom nivou dovoljno neposredni u svojim razno- 
vrsnim pozama i snažnim kretnjama što podsjećaju 
na antičke teme ili ih oponašaju. No, na dubljoj razi- 
ni, kao na ovom primjeru, oni su duboke bilješke o 
ljudskom stanju i o njegovim vlastitim osjećajima: 
strastven, slijep trud ne može postići pravi cilj lju- 
bavi. 

Antonio Pollaiuolo (oko 1432—1948) 
11. Borba nagih muškaraca 


Bakrorez, 39 X 595 _ cm. Signirano, 1460—80. Lon- 
don, British Museum. 


Antonio Pollaiuollo je možda manje poznat od svoga 
brata Piera (oko 1441—1496), ali signirani bakrorez 
je njegovo remek-djelo. Braća su radila kao slikari, 
zlatari, bakroresci i kipari u vrlo uspješnoj radionici. 
Raznovrsnost njihova rada podsjeća na srednjovje- 
Kkovni sistem, ali dubina njihova zanimanja za antiku 
i goli čovječji lik pripada duhu rane renesanse. Taj 
pažljivo komponiran bakrorez očito podsjeća na nage 
likove na antičkom posuđu i reljefima, ali nova rafini- 
ranost tehnike graviranja ima kvalitete crteža. Grubi 
linearni stil podsjeća na Donatellovu izražajnost, ali 
je očito da je Pollaiuolo pažljivo studirao gole likove. 
Postoji skladna ravnoteža između snažne radnje i 
uzorka svietla i tame što ga tvore likovi, oružje i po- 
zadina. 


Giovanni Bellini (oko 1430—1516) 
12. Mlada žena kod toalete 


Daska, 61,5 X 945 _ cm. Signirano_i datirano 1515. 
Beč, Kunsthistorisches Museum. 


Usporedo sa stvaranjem niza zavjetnih Bogorodica, 
Bellini nam ovdje daje svoj doprinos Ljepoti. Nema 
nikakvih varki zbog kojih povremeno firentinske slike 
s mitološkim temama podsjećaju na arheološku re- 
konstrukciju. Premda je slika s vremenom stradala, 
predodžba ostaje živa i prožeta je istom jasnom svje- 
tlošću kao i peizaži koji su toliko važni u Bellinijevim 
slikama. Ljepotica je pažljivo smještena u bogati am- 
bijent te prema idealnom pejzažu da bi se stvorio 
prozračni venecijanski ugođaj koji će postati primjer 
svim njegovim učenicima: Giorgoneu, Palma Vecchiu 
i Tizianu. Sliku je možda započeo kao portret, ali 
ogledalo i nakit s vrlo dotjeranom prirodom cvijeća 
su spojeni da bi se prikazala alegorija, možda ze- 
maljske ljepote ili čak taštine. Prolazna priroda takve 
teme uhvaćena je u balansiranoj ali čulnoj predodžbi 
svjetla i atmosfere koja nadmašuje svoje pogansko 
porijeklo. 

Tizian (oko 1490—1576) 
13 Urbinska Venera 


Platno, 116,25 X 163,50 cm. Oko 1538. Firenca, Uffizi. 


Venera pozira otvoreno u raskošnoj i slikovitoj palači 
sa služavkama koje se pripremaju za njezinu toaletu. 
To je djelo bilo naslikano za urbinskog vojvodu i na- 
stalo je zahvaljujući slavnoj Giorgioneovoj (drezden- 
skoj) »Veneri« iz 1508—10, koju je Tizian možda do- 
vršio. No, dok Giorgioenova Venera spava u brižno 
raspoređenom pejzažu, Tizianova Venera je i te kako 
svjesna prisutnosti promatrača, a raspoloženje je ma- 
nje nadzemaljsko, manje suzdržano, već realističnije 
i neposrednije. Obris Giorgioneova lika je apstraktan 
i idealiziran, dok su krivulje Tizianova lika često is- 
prekidane. Osim toga, Tizian pokazuje veći osjećaj 
za težinu modela i njegovu individualnost. Raskoš 
okoline naglašava prirodnost prizora, a lik je manje 
apstraktan i idealan od Tizianovih »poesie« iz kasni- 
jeg razdoblja. Ova Venera je prethodnica Manetove 
»Olimpije« (slika 62), sve do detalja kućnog ljubimca 
na donjem dijelu ležaja. 

Leonardo da Vinci (1452—1519) 
14. Muški akt u kružnici 


Pero i smeđa tinta, 21,5 X 15 cm. Oko 1485—90. Ve- 
necija, Akademija. 


Ovaj slavni crtež ilustrira Vitruvijev sistem razmjera 
ljudskog tijela, a Leonardo je dodao i prijevod Vitru- 
vijeva teksta. Potječe iz razdoblja kada je bilo na 
dvoru u Milanu i svojim stilom prethodi nebrojnim 
anatomskim studijama što ih je izveo, uglavnom u 
Firenci, tokom idućih dvaju desetljeća (1490—1510). 
Taj je crtež možda bio namijenjen za ilustraciju (nasu- 
prot naslovnoj stranici) njegove rasprave o anatomiji. 
Renesansne umjetnike opsjela je zamisao o crtanju 
idealna čovjeka koji bi bio dug devet duljina lica i ko- 
ji bi se širinom svojih raširenih ruku, točno uklapao u 
kvadrat. U Windsoru je Michelangelov crtež koji se 
temelji na dvadeset i sedam duljina nosa (deset du- 
ljina lica), dok je Durera (slika 3, dolje) također pri- 
vlačila ta vježba. 


Michelangelo (1475—1564) 
15. Sjedeći muški akt 


Crvena i crna kreda, 27,5 X 21,5 cm. Oko 1511. Tey- 
lers Museum, Haarlem. 


Postoji niz sačuvanih studija akta što ih je prema 
živom modelu nacrtao Michelangelo za svoje najveće 
djelo iz ranih dana njegove umjetničke karijere: de- 
Koracije za strop Sikstinske kapele. Ovaj crtež je 
jedna od studija za sjedeće aktove (»ignudi«) koji 
su prikazani sa strane na drvenim pločama i prikazuju 
stvaranje voda, desno iznad Perzijske sibile (vidi sliku 
17). Michelangelo je započeo to veliko djelo u zimi 
1508/9, stao 1510, i dovršio ga 1512. Prikazani lik vje- 
rojatno datira iz drugog perioda rada. Poput ostalih 
studija iz tog vremena crtež pokazuje detaljno, čak i 
pretjerano naglašavanje muskulature lijepog mladića. 
Poza podsjeća na antički Belvederski torzo, ali ja 
zakret tijela snažniji i uravnoteženiji. Motiv uplitanja ak- 
tova u narativne prizore, kao skulpturalnih dodataka, 
vjerojatno se zadržao iz Michelangelovih ranijih za- 
misli za nadgrobni spomenik Julija Il te je vrlo zna- 
čajno utjecao na razvoj dekorativne umjetnosti (vidi 
sliku 32). 

Correggio (1489/94—1534) 
16 Jupiter i lja 


Platno, 161,5 X 69,5 cm. Oko 1530. Beč, Kunsthistori- 
sches Museum. 


Ovo ekstatično djelo je jedna iz ciklusa četiriju slika 
O Jupiterovim ljubavima, što ih je naručio Federigo 
Gonzago, vjerojatno za svoju novo izgrađenu Palazzo 
del TE u Mantovi. Na tim slikama Correggio postiže 
vrhunac svog senzualnog figuralnog stila koji svojom 
emotivnošću prethodi baroku, a svojim erotizmom i 
razmjerom likova svijetu rokokoa osamnaestog sto- 
ljeća. lju, kćerku boga Inaha, oteo je Jupiter, skriven 
u oblaku. Ona sjedi, zabačene glave, u podatnoj i 
senzualnoj pozi koja podsjeća na klasičnu pozu Ne- 
reide ili Psihe. 


Michelangelo (1475—1564) 
17. »Ignudo« 
Freska (detalj), 1510—12. Vatikan, Sikstinska kapela. 


U Michelangelovu remek-djelu, svodu Sikstinske ka- 
pele, nalazimo vrhunski izražaj akta u slikarstvu, i for- 
malno i simbolički. Tu dekoraciju naručio je papa Ju- 
lije II nakon što je Michelangelo izradio nacrte za 
papin golemi nadgrobni spomenik. Strop je nastavak 
tih konstruktivnih zamisli. To je u biti arhitektonski 
kostur sa stupovima i vrlo dotjeranim vijencem, koji 
je isprekidan figurama (sibile i proroci) koje sjede u 
nišama, a na slijedećem katu, na stupovima, postav- 
ljeni su goli mladići — »ignudi«. Oni služe kao po- 
srednici između božanske povijesti i čovjeka dolje. 
izdržao ozbiljnu analizu, s očito namještenom pozom 
lika na lijevoj strani koji akt uzima vodu ne previše 
uvjerljivom kretnjom. No, slični aktovi u nježnoj i eks- 
presivnoj pozi, koji podsjećaju na klasične kipove, 
smješteni uz osvijetljeni seoski pejzaž i s arkadijskim 
pastirima u pozadini, daju čovjeku s evropskog Za- 
pada predodžbu svježine i trajne vizije više od 400 
godina. Oni pružaju i stalnu inspiraciju, od neposred- 
nog utjecaja na Tiziana u njegovoj »Nebeskoj i ze- 
maljskoj ljubavi« do Rafaela, Poussina, Maneta (vidi 
sliku 67) i Picassa. 

Perino Buonaccorsi (Perino del Vaga) (1501—1547) 
18 (gore) Vertumno i Pomona 


Crvena kreda i tinta 17,5 X 14 cm. 1527. London, Bri- 
tish Museum. 


Perino del Vaga, jedan od Rafaeolovih glavnih uče- 
nika, nastavio je slikati elegantnim stilom svog uči- 
telja u Firenci i Rimu. Ovaj crtež izveo je za bakrorez 
Kao dio ciklusa Ljubavi bogova. Za maniristički stil 
20-tih godina šesnaestog stoljeća tipično je da su ak- 
tovi dio fantastičnog mitološkog svijeta, prikazani u 
promišljenim, složenim ali eleganinim pozama. Ver- 
tumno se obično pojavljuje kao starica (slika 31) i ta 
zamjena snažnim božanstvom naglašava erotičnost 
prizora. 


Ludovico Carracci (1555—1619) 
18 (dolje) Studija akta dječaka koji spava 


Crvena kreda, 24 X 22 cm. Oko 1585. Oxford, Ashmo- 
lean Museum. 


Obitelj Carracci osnovala je u Bologni školu-radio- 
nicu Accademia dei Desiderosi u kojoj je crtanje akta 
bio redoviti dio nastavnog programa. Tri člana obi- 
telji, Ludovico _i njegovi bratići, braća Agostino 
(1597—1602) i Annibale (1560—1609), koriste klasicisti- 
čki stil koji je dostigao kulminaciju u Annibaleovim 
freskama za palaču Farnese u Rimu (1595-1604). (vidi 
sliku 32). Međutim, njihova umjetnost temelji se na 
pomnom promatranju, i ovaj crtež pokazuje domet 
njihova realizma. Donekle humoristični prizvuk podsje- 
ća nas na to da su se isticali i u razvoju karikature. No, 
usporedba s Goltziusovim aktom iz 1594 (slika 19) 
pokazuje da je taj realizam uravnotežen shematizaci- 
jom internog modeliranja što daje crtežu ležernu draž. 


Hendrick Goltzius (1558—1617) 
19 _ Ležeći akt djevojčice 


Crna kreda, 25,5 X 30 cm. Signirano i datirano 1594. 
Privatna kolekcija. 


Goltzius je u početku bio poznat kao bakrorezac. Zatim 
se u Haarlemu razvio u sposobna slikara i crtača vla- 


stite individualnosti. Nakrivljene poze i grub obris 
često prožimaju njegova djela pretjeranim efektima 
sjevernjačkog manirizma. No, ovaj primjer sadrži ma- 
nje larpurlartizma; mnogo je neposredniji, te odra- 
žava tih trenutak u atelieru, s usnulim modelom. Ovo 
je studija prema živom modelu kojom su se holandski 
umjetnici iz razdoblja prije sedamnaestog stoljeća 
najviše približili Talijanima. Detalji s pažljvim kontu- 
rama, bez ikakva internog modeliranja, te ležerna, 
neelegantna poza, bez izvještačenosti, doprinosi oči- 
tom realizmu (usporedi s Carracijevom studijom akta 
usnula dječaka, slika 18, dolje). Zbog toga ovaj lijepi 
i upadljivi lik prethodi vrhuncu što ga je holandsko 
slikarstvo doseglo u idućem stoljeću. 

Giorgione (oko 1476/8—1510) 
20 Concert champetre 


Platno, 108 X 137 cm. Oko 1508—10. Pariz, Louvre. 


Ova slavna slika utjelovljuje bit Giorgioneova djela. 
Njegovo se ime često spominje u vezi sa slikama ra- 
nog šesnaestog stoljeća, nastalima u Veneciji, koje 
izražavaju lirsko, pastoralno raspoloženje, s nagim [i- 
gurama smještenim u idealnom pejzažu. Cilj je bio 
stvoriti ugodan i profinjem raspored figura kojim se 
dovode u suprotnost tjelesne draži aktova te bujni 
pejzaž i čulna privlačnost muzike. Sa svojim bogatim 
Koloritom, te su slike postale poetske kompozicije 
prožete velikom nježnošću. Ovaj prizor možda ne bi 
izdržao ozbiljnu analizu, s očito namještenom pozom 
lika na lijevoj strani koji akt uzima vodu ne previše 
uvjerljivom kretnjom. No, slični aktovi u nježnoj i eks- 
presivnoj pozi, koji podsjećaju na klasične kipove, 
smješteni uz osvijetljeni seoski pejzaž i s arkadijskim 
pastirima u pozadini, daju čovjeku s evropskog Za- 
pada predodžbu svježine i trajne vizije više od 400 
godina. Oni pružaju i stalnu inspiraciju, od neposred- 
nog utjecaja na Tiziana u njegovoj »Nebeskoj i ze- 
maljskoj ljubavi« do Rafaela, Poussina, Maneta (vidi 
sliku 67) i Picassa. 

Tintoretto (1518—1594) 
21 Suzana sa dva starca 


Platno, 144,5 X 190,5 cm. Oko 1550—6. Beč, Kusnthi- 
storisches Museum. 


Od svih venecijskih majstora šesnaestog stoljeća, 
na Tintoretta su najviše utjecala iskrivljene poze i he- 
rojski stavovi Michelangelovih aktova. Lik Suzane je 
očit primjer, ali je Tintoretto pretvorio Michelange- 
love raskošne muške aktove u topliji, senzualniji žen- 
ski lik koji briše svoje noge prirodnom kretnjom. 
Premda u ovoj slici ima topline i odražena sjaja ve- 
necijanskog slikarstva, ovaj je lik naslikan u duljim 
razmjerima i s većim zanimanjem za konturu nego 
što je to bio slučaj kod njegovog velikog suvreme- 
nika, Tiziana (vidi sliku 28), te nas podsjeća na to da 
je Tintoretto crtao više od većine Venecijanaca. | po- 
zadina, sa svojom »tunelskom« udaljenošću i gotovo 
zbunjujućim brojem detalja nagomilanih u dijagonal- 
nom prostoru, manje je skladna od idealnog veneci- 
janskog pejzaža. Dvojicu staraca, koji potajno motre 
Suzanu, isprva je teško naći, a to je još jedan znak 
Tintorettovih manirističkih tendencija. 

Jacopo Pontormo (1494—1556) 
22. Stojeći muški akt 


Crvena kreda, 28 X 20 cm. Oko 1525. London, British 
Museum. 


Pontormov crtež se temelji na firentinskom običaju 
da se izrade pažljive studije akta za figure na važnim 
slikama. Linearni stil, sa svojim unakrsnim šratira- 
njem i naglašenom konturom radi definiranja anato- 
mije, dio je firentinske tehnike. Ovaj crtež nije služio 
za gotovu kompoziciju, nego ima prije karakter vjež- 
be. To je, zapravo, autoportret umjetnika (usporedi s 
Durerovim crtežem, slika 3, gore) koji u ogledalu po- 
kazuje na sebe. 


Peter Paul Rubens (1577—1640) 
23 Studija za lik Krista 


Crna kreda naglašena bijelom, lagano lavirano na 
svijetložutom papiru, 40 X 30 cm. 1609—10. Cam- 
bridge, Massachusetts, Fogg Art Museum (legat Mete 
i Paula J. Sachsa). 


To je studija akta, prema živom modelu, za lik Krista 
u »Podizanju križa«, triptihu naslikanom između 1609 
i 1611, koji je sada u antverpenskoj katedrali. Pogled 
je usmjeren prema gore, prema liku Boga Oca koji se 
pojavljuje u niši iznad triptiha. Ova i ostale studije 
akta u vezi s tom oltarskom slikom, pokazuju koliko 
je Rubens naučio u Italiji u vezi sa snažnim izražava- 
jem emotivnog sadržaja upadljivom pozom i sigur- 
nom linijom. Temeljito poznavanje anatomije, svje- 
tlosti valovi na površini, te osjetljiva kontura, otkriva- 
ju očit utjecaj Carraccija i bolonjske škole (vidi sliku 
18, dolje). Rubensovi ostali aktovi iz tog vremena su 
energični u stilu Tintoretta ili Michelangela, ali ovaj 
mladenački Krist je u pozi klonulosti. Usporedba s 
aktom Goltziusa (slika 19) pokazuje kod Rubensa 
veću profinjenost, kojoj nema premca među njegovim 
suvremenicima sa sjevera Evrope. 

Bronzino (1503—1572) 
24. Alegorija 


Daska, 144 X 1145 cm. Oko 1546. London, National 
Gallery. 


Složena tema pristaje virtuoznom prikazu aktova is- 
krenuta tijela. Slika vjerojatno prikazuje alegoriju o 
Veneri i Kupidu, povezanih putenom ljubavi, a zdesna 
ih potiče putto. To može samo završiti Ljubomorom, 
koja lijevo čupa sebi kosu, i Prijevarom, likom (de- 
sno) s lijepim licem i životinjskim stražnjim dijelom 
tijela, a sve će to razotkriti Vrijeme, gore desno, te 
Istina. Ta slika, koju je vjerojatno firentinski dvor voj- 
vode Cosima | poslao francuskom kralju Franji |I, 
zacijelo je proizvod zamršenog manirističkog stila, 
koji je bio popularan i na jednom i drugom dvoru. 
Premda je tema erotska u detaljima, cjelokupni do- 
jam odaje izvještačenu stilizaciju, pri čemu se umjet- 
nikova virtuoznost iskazuje neprirodnom raznolikoš- 
ću poza; štaviše, on vjerojatno uzima svoj lik Venere 
od Michelangelovog mrtvog Krista. Kričave boje na- 
glašavaju usiljenost slike, a aktovi su prije dio umjet- 
ničkog svijeta nego života. 

Veronese (oko 1528—1588) 
25 Venera i Mars 


Platno, 202,5 X 159 cm. Signirano, 1576—84. New 
York, Metropolitan Museum. 


Veroneseova sklonosti za bogate i raskošne amDijente 
je vrlo vidljiva na ovom svečanom alegorijskom pri- 
kazu. S jedne strane to je očito ponavljanje Botticel- 
lijeve teme (vidi sliku 8) o ljubavi koja sjedinjuje 
sklad i nesklad; no, dok je na Botticellijevoj slici ju- 
nakinja krhka humanistička djevojka, dotle je Vero- 
neseova Venera robustna i zrela žena, utjelovljenje 
venecijanskih zemaljskih užitaka. Njezina žućkasto- 
-bijela put je u suprotnosti sa šarenilom Marsovog 
raskošnog antiknog oklopa. Konj, simbol životinjske 
strasti, također je u jarmu ljubavi. Na slici se još vidi 
i drugo tonalno područje radi uravnoteženja herme 
u pozadini i boja Marsa u srednjem planu s nijan- 
sama Venerine puti. Sve zajedno daje bujne dojmove, 
pri čemu čulni način izražavanja naglašava temu. Čak 
i gesta Venere pojačava fizičke aspekte alegorije. 

Pierre Milan (aktivan od 1542—65) i 
Rene Boyvin (oko 1525—nakon 1580) 


26. Nimfa iz Fontainebleaua 


Gravira, 30X 25 cm. Oko 1554. Pariz, Bibliotheque Na- 
tionale, Cabinet d'Estampes. 


Pierre Milan bio je profesionalni bakrorezac koji je 
radio u Parizu. Njega smo uvrstili u ovu publikaciju 
da bismo pokazali kako su graveri, kada je njihov 
rad bio savjestan i stručan, imali važnu ulogu u Evropi 
u širenju stilova crtanja akta. Posao, koji su u Fontai- 
nebleauu obavljali umjetnici poput Primaticcia (vidi 
sliku 29) i Rossa, razvio se u elegantni manirizam koji 
je uspješno prikazan na ovom bakrorezu. Rosso, koji 
je signirao ovaj bakrorez, nacrtao je karakteristično 
dotjeranu pozadinu s bujnim ornamentom, karijatida- 
ma i putti-ma, premda centralni lik Dijane potječe 
možda s nekog reljefa. Dijana je bila posebno pove- 
zana s Fontainebleauom zato što je Diane de Poitiers 
bila naručilac većine djela. Figuralni stil s malom 
glavom, dotjeranom frizurom, klasičnim profilom i 
izduljenim tijelom tipičan je za tu školu, premda poza 
potječe iz istog klasičnog izvora kao i »Venera« (slika 
9) Palme St. 

Rembrandt (1606—1669) 
27 (gore) Žena sa strijelom 
Bakrorez, 20 X 10,5 cm. 1661. London, British Museum. 


Pored crteža aktova Rembrandt je izradio i niz bakro- 
reza. Od svojih ženskih aktova namjerno nije učinio 
zavodnice i oni ne zadovoljavaju zakone o klasičnom 
obliku. Holandski kritičar iz kasnijeg vremena tužio 
se na »mlohave dojke«, »tragove korzeta«, »podve- 
zica na nogama« kao i da »nema principa proporcije 
ljudskog tijela«. Realizam, koji je nagovijestio Gol- 
tzius u svom crtežu (slika 19), sada je došao do punog 
izražaja i klasična Venera je pretvorena Rembrandto- 
vom iglom u misteriozni lik suvremene boginje. Sim- 
bolika je ista kao i na slici Palme st. (slika 9), ali 
utjecaj antike je asimiliran i manje vidljiv. Težina i 
obujam figure, rafiniranost svjetla na njezinim le- 
dima i boku, tamne udubine kreveta, pokazuju kako 
su neposredno promatranje akta ili »alternativna kon- 
vencionalnost«, prema jednom autoru, omogućili isto 
tako valjan način gledanja forme, način koji je vladao 
u umjetničkim školama skoro do današnjeg dana. 

Rembrandt (1606—1669) 
27 (dolje) Stojeći muški akt 


Pero, smeđa tinta, smeđe lavirano, crna kreda, 
19,5X 13 cm. Oko 1646. Beč, Albertina. 


Možda su najpoznatiji Rembrandtovi crteži ženskih 
modela što ih je radio tokom čitava života, ali naro- 
čito u 50-im godinama sedamnaestog stoljeća dok je 
radio svoju »Betsabeju« (slika 38). Međutim, oko 1646 
on je izradio niz crteža i bakroreza muških aktova, a 
ovaj je jedan od tih. Znamo da je njegova radionica 
bila vrlo uspješna, te ima crteža njegovih učenika koji 
ga prikazuju kako podučava razred mladih učenika 
ispred živog modela. Ovaj crtež prikaz je slične situa- 
cije. Reklo bi se da je to vježba crtanja prema mo- 
delu, u svjetlu i prostoru, bez pomisli na elegantnu 
pozu za kasniju upotrebu. Plastičnost i smionost tog 
crteža perom od trske i kistom trebali bi uvjeriti one 
Koji smatraju da je to učenički rad što ga je retuširao 
učitelj. 


Tizian (oko 1490—1576) 
28 Danaja 
Platno, 126,5X 175 cm. 1553—4. Madrid, Prado. 


Tizian je nekoliko puta slikao Danaju, jedan od svojih 
najraskošnijih aktova iz kasnog razdoblja. Ova ver- 
zija bila je poslana španjolskom kralju Filipu Il, koji 
je naručio niz sličnih alegorija erotskog karaktera. 
Danaju je utamničio njezin otac nakon što mu je 
proročica rekla da će ga ubiti sin njegove kćeri. Me- 
đutim, u zatvoru ju je posjetio Zeus pretvorivši se u 
zlatnu kišu. Tizian je odabrao trenutak začeća i, 
poput scene iz velike opere o bogovima, dao je Da- 
najinom pogledu izraz pun očekivanja i naglasio nje- 
zinu ležernu pozu kojom prima Zeusa. On ne samo 
da je potpuno asimilirao klasični prototip (»Leda«) za 
tu pozu, nego i snažan Michelangelov lik »Noči« s 
grobnice Medičejaca u Firenci. Put, tkanina, stara 
sluškinja i pas koji spava, naslikani su svim koloris- 
tičkim umijećem i majstorstvom njegova rada iz kas- 
nijeg razdoblja, »smionim potezima kista«, kako kaže 
Vasari, »i mrljama boje da bi postigao efekt s uda- 
ljenosti«. 

Primaticcio (1504—1570) 
29 _ Odisej i Penelopa 


Platno, 112 X 122 cm. Oko 1545. Toledo, Ohio, Museum 
of Art (Poklon — Edward Drummond Libbey). 


Primaticcio i Rosso Fiorentino stvorili su dekorativni 
stil za Francoisa I, koji je bio francuska varijanta tali- 
janskog manirizma i poznat kao fontainebleauška 
škola. Ova dopadljiva slika je vjerojatno izvedena iz 
zidnog panoa za koji je Primaticcio u Fontainebleauu 
izradio nacrt za Galerie d'Ulysse. Odisejeva gesta is- 
pod Penelopine brade, dok joj priča o svojim doživlja- 
jima, tipična je za Primaticciov profinjen crtež i uži- 
vanje u nijemoj igri ruku. Odisej je prikazan kao lijepi 
riječni bog, ali Penelopa odražava individualnu lje- 
potu — male grudi, dotjerana frizura, izdužene crte 
lica. Ta dva lika, njihov profinjeni erotizam, te izdu- 
žene siluete u pozadini koja se nazire kroz visok pro- 
laz pod svodom, pokazuju da je na Primaticcia utje- 
cala Parmigianinova senzitivnost (vidi sliku 6, dolje). 


Guercino (1591—1666) 
30 Akt 


Pero, smeđa tinta i lavirano, 25X20 cm. London, 
British Museum. 


Tradicija studija prema živom modelu razvila se u 
Bologni sa školom braće Carracci (vidi sliku 18, dolje). 
Guercino je nastavio tu tradiciju i stalno radio crteže 
prema živom modelu, katkada kao pripremne studije 
za svoje slike, katkada kao samostalne crteže. Izra- 
dio je čitav ciklus »akademija«, kako su kasnije zvali 
takve aktove, u velikom formatu i crnom kredom. 
Mnoge od njih su otkrivene tek u novije vrijeme. No, 
ovaj crtež je malog formata, spontan i privlačan. 
Model drži ruke iznad glave i nacrtan je Guercinovim 
karakterističnim brzim potezima pera s laganim poja- 
čanjima i laviranjem da bi se naglasilo kretanje svjetla 
na koži. Svježina i nepretencioznost nagovještavaju 
rokoko i privlačni svijet Bouchera (vidi slike 40 i 43). 


Jan Saenredam (oko 1565—1607) 


31. Vertumno i Pomona — prema djelu Abrahama 
Bloemaerta 


Bakrorez, 47,5 X 25 cm. 1605. London, British Museum. 


Saenredam je bio jedan od onih najznačajnijih bakro- 
rezaca iz Haarlema koji su, potkraj šesnaestog sto- 
ljeća, izradili niz tehnički dotjeranih bakroreza prema 
djelima vodećih suvremenih umjetnika. Inspirirali su 
ga crteži i reprodukcije Goltziusa (vidi sliku 19) te ga 
je stoga zanimalo kasno razdoblje procvata maniriz- 
ma na sjeveru, koji se temeljio na talijanskom mani- 
rizmu i fontainebleauškoj školi. Bloemaert iz Utrechta 
bio je plodan umjetnik koji je radio i manirističkim 
i akademskim stilom. Na ovom primjeru Saenredam 
vrlo vješto obrađuje bujnu vegetaciju koju je Bloe- 
maert, prema Ovidiju, smjestio u Pomonin vrt. Ver- 
tumno, preobučen u staricu, preklinje nesklonu nim- 
fu koja je graciozno smještena medu isprepleteno dr- 
veće. Takva umjetnost, s aktom i obučenim likovima 
iz klasične mitologije, elegantno smještenih u prirodu, 
predstavlja profinjeno zanimanje za rafiniran i čulni 
svijet koji nikada zapravo nije postojao. 

Annibale Carracci (1560—1609) 
32 Venera i Anhiz 
Freska, 1597—1604. Rim, Palazzo Farnese. 


Cjelokupna dekoracija stropa, koje je ova freska dio, 
posvećena je ljubavima bogova. U sredini je Bakhov 
trijumf, a ovdje su prikazani Venera i Annhiz, iz čije 
se veze rodio Eneja. To je jedno od najvećih i naj- 
uspjelijih djela u povijesti dekorativne umjetnosti, ko- 
je se može mjeriti s Rafaelovim »Amorom i Psihom« 
u Villa Farnesina i s Michelangelovim stropom u Siks- 
tinskoj kapeli. Od prve je Annibale preuzeo razigran 
poganski svijet, a s druge motiv prekidanja arhitek- 
tonskog okvira nagim likovima. Annibaleovi muški ak- 
tovi nasljednici su Michelangelovih »ignuda« (vidi sli- 
ku 17) i imaju jednako važnu ulogu. Njihovi idealizi- 
rani oblici i zdrava ružičasta put su u suprotnosti s 
prljavobijelim simuliranim kipovima hermi. Obje herme 
zatvaraju drugi okvir, pored arhitekture, oko central- 
nog prizora. 


Nepoznati umjetnik Francuske škole iz šesnaestog 
stoljeća 


33 Gabrielle d'Estrees i vojvotkinja de Villars 
Daska, 94,5X 123 cm. Oko 1596. Pariz, Louvre. 


Jedan od rezultata uvođenja talijanskog manirizma u 
Francusku preko Tontainebleauške skole (vidi sliku 
29), bio je razvoj pomalo osebujnih ciklusa portreta 
koji je potakao Francois Clouet i niz anonimnih sljed- 
benika. Žene koje su pozirale za te portrete, često 
štičenice na dvoru, prikazane su gole iza parapeta, 
pomagalo za slikanje portreta koje potječe iz Italije, 
od Leonarda. One su katkada optimistički prerušene 
u Dijanu, boginju nevinosti ili Veneru, boginju ljubavi. 
Pristup je istančano senzualan na profinjen linearni 
način, a precizne geste pripadaju kompleksnoj simbo- 
lici erotizma. Ove dvije žene naslikane su s prividom 
nježnosti poput marioneta u kazalištu lutaka, s ele- 
gantnim netaknutim coiffures. Obrada aktova je od- 
mah vidljiva, dojam je pomalo nemio, ali i opskuran; 
rafiniran__ dvorski hedonizam koji je baza mnogih 
manirističkih umjetničkih djela. 

Caravaggio (1573—1610) 
34 Amore vincitore (Amor kao pobjednik) 


Platno, 133,5X98,5 cm. Oko 1598—9. Berlin, Staat- 
liches Museum. 


Ovaj prikaz akta je znažan i neposredan, možda čak 
i previše. Caravaggio ga je naslikao u početku svoje 
karijere kad je eksperimentirao s temama iz »prostog 
podzemlja«, kako je to netko opisao. Golotinja je 
naglašena; mriva priroda glazbenih instrumenata i 
oklopa naslikana je preciznim detaljima, a vrlo dotje- 
rana obrada pojačava zbunjujući efekt ljubavi koja 
drsko likuje u pobjedi nad Znanjem, umjetnosti i ra- 
tom. Čini se da je Caravaggio više volio slikati ne- 
posredno prema modelu (njegovi crteži nisu poznati), 
i njegovi modeli nisu ni tjelesno ni etički uljepšani. 
No, premda se njegova umjetnost smatra revolucio- 
narnom, kasniji razvoj njegova izraza, u kojem koristi 
dramatsko osvjetljenje i pažljivo smještene religiozne 
grupe, pokazuje kako je on spoznao da je stil (ili 
»ono što je bilo u njegovoj mašti«) isto tako važan 
kao i poznavanje onoga što vidi, a to je mišljenje 
slično stavu njegova akademskog suvremenika Anni- 
balea Carraccija (vidi sliku 32). 

Peter Paul Rubens (1577—1640) 
35 Helena Fourment u krznenom ogrtaču 


Ploča, 172,5 X 81 cm. Oko 1638. Beč, Kunsthistorisches 
Museum. 


Rubens je ovu intimnu viziju svoje druge žene, Helene 
Fourment, kojom se oženio 1630, obogatio s mnogo 
privlačnosti istančanim kontrastiranjem teksture krzna 
i toplo naslikane puti. U tom smislu on slijedi Veneci- 
jance, kojima se toliko divio, ali njegov akt je u pozi 
barokne Venere, manje suzdržan i s jačim emotivnim 
djelovanjem. Rubens je njezin lik naslikao tako da se 
doima većim, a iskrenutost i oblike njezina tijela 
naglasio je ukrštanjem ruku koje drže krzno. Slika 
je ostala u Rubensovu atelieru do njegove smrti. 


Peter Paul Rubens (1577—1640) 
36 Otmica Leukipovih kćeri 


Platno, 218x206 cm. Oko 1619. Munchen, Alte Pina- 
kothek. 


Rubens ovdje prikazuje blizance Kastora i Poluksa 
kako otimaju dvije Leukipove kćeri. Njihov borbeni 
žar i hrabrost naglašeni su propinjanjem konja, sim- 
bola strasti; no, Rubens otkriva svoju punu snagu 
upravo u dva akta. Henry James pisao je o Ruben- 
sovim »kataraktima puti«. No, taj opis gotovo i ne 
vrijedi ovdje. Aktovi su ključna točka kompozicije 
u kojoj sve snažno kipti unutar kvadratnog formata. 
Njihova tijela svojim pozama aktivno izražavaju tjes- 
kobu i snagu. Rubens je posudio Michelangelov crtež 
za »Ledu« (Poluksovu majku) za centralni lik, ali ju je 
radikalno izmijenio u složeni barokni lik pun težine, 
širine i detalja. Povrh svega, zlatnožuta te svijetla 
boja puti u suprotnosti je s tamnijim tonovima konja 
i blizanaca. 


Antonis van Dyck (1599—1641) 
37. Kupido i Psiha 


Platno, 196,5X 189 cm. Oko 1639—40. London, Kra- 
ljevska kolekcija. 


Ovo remek-djelo je van Dyck vjerojatno naslikao za 
kabinet kraljice _ Henrieite Marije. On izražava sve 
što je najljepše u van Dyckovu siilu potkraj njegove 
Karijere u Engleskoj. | van Dyck i njegov učitelj 
Rubens bili su pod utjecajem venecijanskih majstora 
čijim je slikama dvorac Charlesa | obilovao. No, dok 
su Rubensovi aktovi barokni i gotovo veći od prirodne 
veličine (vidi sliku 36), van Dyckovo korištenje lika 
i njegovo smještavanje u pejzažu je istančanije, ak- 
tovi su manji, i kao da šapuću nježne riječi nekome 
nasamo, a ne na javnom mjestu. Poetski ugođaj na- 
govještava osamnaesio stoljeće i rokoko privlačnost 
Watteaua i Bouchera, pa i Gainsborougha (vidi sliku 
44). Kupido otkriva Psihu, elegantno opruženu u »tro- 
moj letargiji« sna, nakon što je otvorila škrinjicu 
ljepote koju joj je donijela Prozerpina na Venerinu 
zapovijed. 

Rembrandt (1609—1669) 
38  Betsabeja poslije kupanja 


Platno, 140 X 140 cm. Signirano i datirano 1654. Pariz, 
Louvre. 


Rembrandt je naslikao samo dva akta u prirodnoj 
veličini, a venecijansko slikarstvo, posebno Tizian, 
utjecalo je na čulnost njegova pristupa i jednom i 
drugom. Na »Betsabeji« su zapravo poze dvaju likova 
posuđenih s jednog antičkog reljefa. Model je vjero- 
jatno njegova voljena Hendrickje Stoffels. Međutim, 
njegove posudbe i »dugovi« drugim umjetnicima ne- 
važni su ako ih usporedimo s dubokom psihološkom 
snagom što zrači iz njegova akta. Odabrao je trenu- 
tak, neobičan za tu temu, kada je Betsabeja primila 
Davidovo pismo i mora odlučiti između svog muža 
Urije i Davidova salijetanja. Rembrandtova pronica- 
vost, njegova slikarska tehnika i blistava tjelesnost 
nadmašuju težinu tijela i realistične detalje. Rezultat 
je remek-djelo: »Nago tijelo prožeto razmišljanjem«, 
kako je taj akt opisao Kenneth Clark. 


Diego Velazquez (1599—1660) 
39 Venera i Kupido 


Platno, 120,5X 174,5 cm. Signirano_ i datirano 1654. 
Pariz, Louvre. 


Velazquez je poznat po tome što je naslikao mnogo 
aktova, ali ovo je jedini primjerak koji se sačuvao. 
Vjerojatno je nastao za vrijeme njegova drugog po- 
sjeta Italiji. Naslikao ga je s leđa, što je rijetko, ali 
i elegantno; slika se temelji na slavnom helenističkom 
Kipu ležećeg Hermafrodita, što se tada nalazio u 
Rimu. | kip je na sličan način naslonjen na desnu 
ruku. Međutim, Velazquez je okrenuo Venerinu glavu 
prema ogledalu koje drži Kupido. To je simbol taštine, 
ali otkriva i zanimanje za slike unutar slika, što nago- 
vješta Maneta. Skladna tehnika, sjajni efekti svjetlosti 
i realizam bogate, grimizne tkanine koja tako prekra- 
sno slijedi krivulju tijela, također nagovještaju devet- 
naesto stoljeće, kada su se ovom djelu svi divili kao 
preteči impresionizma. 


Francois Boucher 
40 _ Mile Louise O'Murphy 


Platno, 58X 72 cm. Signirano i datirano 1752. Mun- 
cnen, Alte Pinakothek. 


Ovo je jedna od Boucherovih najslavnijih slika. Model 
je gotovo sigurno bila mlada Louise O'Murphy (1737— 
1814), irskog porijekla, koja je kasnije kratko vrijeme 
bila ljubavnica Luja XV. Nije to lik Venere na kauču, 
nego moderna nimfa, koja se u senzualnoj pozi opru- 
žila u atelieru, u zbrci tkanina, draperija i zavjesa, 
razbacanog cvijeća i tamjana. Ona je savršeno utje- 
lovljenje tipa svježe ljepotice, po kojemu je Boucher 
postao slavan, sa svojim malim tijelom i mladenačkim 
izrazom, s licem punim jamica i blagosti. Njezina 
erotska privlačnost je odmah zamjetljiva; kasnije, u 
istom stoljeću, takvi zavodljivi aktovi smatrali su se 
pokudnim. No, slika se može smatrati iskrenom, prem- 
da je senzualni nastavak Watteauova djela i, napokon, 
Venecijanaca. 


Giovanni Battista Tiepolo (1696—1770) 
41 _ Danaja 


Platno, 40,5xX 52,5 cm. Oko 1736. Stockholm, Sveuči- 
lišni Muzej. 


Ovu malu sliku, primjer klonule senzibilnosti u vene- 
cijanskom slikarstvu osamnaestog stoljeća, donio je 
u Stockholm švedski poslanik u Veneciji. Tiepolu su 
se divili u Stockholmu, Milanu, Wurzburgu i Madridu, 
Kao i u Veneciji. | Boucher je imao nekoliko njegovih 
crteža, premda je Tiepolova sjajna umjetnost, sklona 
raskoši, posve drukčija od zemaljskih užitaka francus- 
KOg rokokoa. Utjecaj kasnijih Tizianovih aktova vrlo 
je očit u laganom zakretu Danajina tijela, a isto je tako 
prepoznatljiva njegova ljubav prema dekorativnim ar- 
hitektonskim detaljima Veronesea. U prednjem planu 
je motiv iznenađena psa koji laje na Jupiterova orla, 
što također podsjeća na Verenesea. Tiepolovi likovi 
i ambijent vraćaju nas u venecijansko šesnaesto sto- 
ljeće te su herojski i neutralnije poganski od intim- 
nosti francuskog dvora. 


Antoine Watteau (1684—1721) 
42 Žena kod toalete 


Platno, 43,5 X 38 cm. Oko 1718—20. London, Wallace 
Collection. 


Neki od Watteauovih divnih aktova nisu alegorije, već 
intimne studije iz života namijenjene privatnom uži- 
vanju. Ovdje on nagovještava »Veliku maniru«, prem- 
da model odražava klasičnu pozu sagnute Venere, 
dok je utjecaj Venecijanaca, kojima se toliko divio, 
samo djelomično vidljiv u bogatstvu kolorita i obradi, 
te u tretmanu služavke. Ti se aktovi gledaju neposred- 
no uz malo komentara, i samo je možda Rembrandt, 
stoljeće ranije, ili Degas u idućem stoljeću, slikao ili 
crtao takve privlačne realistične studije. Bez obzira na 
to, Watteauove slike poluobučenog modela ili pripre- 
manje njene toilette su namjerno privlačne i prethod- 
nice su »pogleda kroz ključanicu« (kasnije u osam- 
naestom stoljeću) Bouchera i Fragonarda, koji su do- 
duše bili mnogo vragoljastiji. Tek su na Manetovoj 
»Olimpiji« (slika 62) akt i njezina služavka prikazani 
tako objektivno, a ipak tako atraktivno. 

Francois Boucher (1703—1770) 
43 Venera i Mars 


Platno, 164 xX83,5 cm. 1754. London, Wallace Collec- 
tion. 


Za ovu sliku, jednu od četiri dekorativne alegorije, 
nekada se mislilo da je bila izričito naslikana za 
budoar madame Pompadour, ljubavnice Louisa XV i 
Boucherove velike zaštitnice. Premda se to danas 
čini nevjerojatnim, to uvelike odgovara njezinu ukusu, 
ukusu koji je Boucher tako obilato iskorištavao na 
zabavan način i inventivnom tolerancijom. Motiv le- 
žeće Venere, koju je Vulkan uhvatio »in flagranti«, 
omogućio je umjetniku da svojoj dopadljivoj alegoriji 
dade privid neposredne drame koja se odražava i na 
preplašenoj golubici i lepršavim draperijama što ih 
pridržavaju amoreti. To je siguran i slikovit primjer 
rokokoa. 


Thomas Gainsborough (1727—1788) 
44 _ Dijana i Akteon 


Platno, 152,5 X 182,5 cm. Oko 1787/8. London, Kraljev- 
ska kolekcija. 


Premda je Gainsborough najpoznatiji po svojim pre- 
krasnim portretima, ipak je potkraj svoga života na- 
slikao niz tzv. »galanterija« romantične prirode, uklju- 
Čujući i dva akta: »Musidora se kupa« (Tate Gallery) 
i ovo nedovršeno remek-djelo. Za razliku od ostalih 
djela tog žanra, koja često sadrže lično gledanje na 
seljački život, u »Dijani i Akteonu«, Gainsborough je 
pokušao postići »veliku maniru«, iako ga je Reynolds 
smatrao nesposobnim za to. Gainsboroughov svjež i 
neakademski crtež može se najlakše usporediti s 
ugođajem i slikanjem Fragonarda, Watteaua, Veneci- 
janaca i, prije svega, van Dycka kojemu se posebno 
divio (vidi sliku 37). Njegovo poetsko djelo iz kojega 
zrače eterične vizije, u kojemu su aktovi dio pejzaža, 
naslikano je takvom lakoćom poteza da je nemoguće 
razlikovati ulje od akvarela ili pastela. Kako Reynolds 
pošteno primjećuje, ono »kao nekom čarolijom po- 
prima oblik s određene udaljenosti... « 

Jean Honore Fragonard (1732—1806) 
45 Kupačice 
Platno, 63X 79 cm. Oko 1765—70. Pariz, Louvre. 


Vrlo je lako govoriti o Fragonardu nakon Bouchera, 
njegova učitelja, kao o vulgarnom dobavljaču »slat- 
kiša«, dekorateru mondenog svijeta oko madame Du 
Barry. Njegovi portreti, pejzaži i »galanterije« dorasli 
su bilo kojoj slici njegovih suvremenika. »Kupačice«, 
koje je naslikao na vrhuncu svog pomodnog uspjeha, 
čine se isprva samo kao ekstravagantnija verzija 
Boucherovih snova, ali Fragonard, poput Gainsbo- 
rougha u Engleskoj (vidi sliku 44), može stvoriti lirski 
preobražaj cjelokupnom živošću obrade u kojoj su 
aktovi povezani s pejzažem. Tema o kupačicama 
pokraj obale imaginarne rijeke često je izlika za 
prikazivanje akta, ali za »te divne snove«, kako su 
izjavila braća Goncourt, »Fragonardova imaginacija 
uzdigla se do čudesnih vizija, do zanosnih visina i 
radosti uživanja, do ekstaze«. 


Jacques-Louis David (1748—1825) 
46 Smrt mladoga Barraa 
Platno, 116,5 X 152,5 cm. 1794. Avignon, Musee Calvet. 


David je u svom zanosu za Francusku revoluciju ko- 
memorirao smrt trinaestgodišnjeg Josepha Barraa u 
pozi mučeništva sv. Cecilije. Prema Robespierrovim 
riječima, mladića su ubili kraljevski vojnici kad je 
odbio povikati: — Živio kralj!« Slijedeći svoje herojske 
klasicističke ideale David ga je naslikao nagog kako 
na grudima stišće trikolor. No, kao i u većini revo- 
lucija, heroji nisu baš onakvi kakvi nam se čine. 
Robespierrove riječi bile su izmišljotina, a Barraa su 
zapravo ubili razbojnici. Osim toga, slika je nedo- 
vršena, a Davd je možda kanio naslikati Barraa u 
uniformi. Bez obzira na to, ovo je vrlo potresna slika, 
kao i mnogi izvanredni historijski prikazi na sadržaj 
kojih gledamo s podozrenjem. Ona nas podsjeća da i 
klasicistički aktovi mogu biti romantično-sentimen- 
talno obojeni, te da se mogu naslikati ležernom teh- 
nikom. 


William Etty (1787—1849) 
47 Heroja i Leandar 


Platno, 76,5X 93 cm. 1829. R. W.T. Britten Collection 
(na posudbi Art Gallery u Yorku. 


Engleskom historijskom slikaru nije bilo lako probi- 
jati se kroz život takvim sadržajima. Ettyjeve slike 
uvijek su bile kompozicije s aktovima. Često je crtao 
i slikao među studentima na Akademiji zabavljajući 
time svoje kolege i studente. Na početku karijere 
»Times« ga je upozorio, možda nepošteno, na nedo- 
ličnost: »Ako su aktovi naslikani Rafaelovom čisto- 
ćom, onda se mogu podnijeti; no, golotinja bez čisto- 
će je uvredljiva i nepristoina, a platna gospodina 
Ettyja su obična niska putenost.« Ova slika bila je 
izložena u Kraljevskoj akademiji 1829 s punim naslo- 
vom: »Heroja, koja se bacila s kule vidjevši da se 
Leandar utopio, umire na njegovu tijelu«. Smjelo je 
komponirana, a u njoj ima sočnosti u kojoj je Etty 
uživao, i kojoj se Delacroix divio. Sasvim se približila, 
ali ne i dovoljno, romantičnim slikama Gericaulta, te 
odražava ozbiljnost namjere koja je ponekad ne- 
ugodna. 


LI 


Eugene Delacroix (1798—1863) 


48  Odaliska 


Platno, 37xX 45,5 cm. Signirano, oko 1825—9. Cam- 
bridge, Fitzwilliam Museum. 


Delacroixa opravdano drže gigantom francuskog ro- 
mantizma. Njegovi nagi likovi igraju herojsku i emo- 
tivnu ulogu u njegovim velikim historijskim prikazima. 
Crtao je oponašajući Rubensa, Michelangela, Veneci- 
jance, te slikao potresne događaje na slikama kao 
što su »Sardanapalova smrt« (slika 55) ili »Sloboda 
predvodi narod« (1830), na kojima izražajnost njego- 
vih likova i uzburkanost boje nagovještavaju konac 
devetnaestog stoljeća. Ova slika zaslužuje da bude 
poznatija i, uz orijentalne ukrase — nargilu i bogato 
ukrašen tok mača — ona je primjer niza egzotičnih 
istočnjačkih tema što su ih on i drugi umjetnici 
slikali sredinom 20-ih godina devetnaestog stoljeća. 
I Ingres, njegov velki suparnik, slikao je slične aktove 
(vidi sliku 51). Međutim, Delacroixovo djelo razlikuje 
se pruženim contrappostom lika te dramatskim svjet- 
lom i sjenom, što su naslikani uz mnogo predomišlja- 
vanja. Povrh svega, dao je oduška svom kistu, a laga- 
nim potezima postigao je u pojedinim šarama blista- 
vost poput emajla, što je vrlo slično tehnici akvarela 
kojoj se toliko divio na djelima svog prijatelja, Engleza 
Boningtona. Samo je tijelo obojio debljim potezima 


i strastveno. 
aa 


Pierre Paul Prud'hon (1758—1823) 
49 (gore) Studija za »Izvor« 


Crna i bijela kreda na plavo-sivom papiru, 53X 39 cm. 
Ovo 1801. Williamstown, Massachusetts, Sterling and 
Francine Clark Art Institute. 


Prud'honovi crteži aktova ubrajaju se među najljepše 
ostvarenja konca osamnaestog stoljeća. Oni se goto- 
vo i ne mogu nazvati klasicističkim zbog svoje čulno- 
sti i iskrenog osjećaja. Obilno korištenje crne krede 
s bijelim pojačanjima na modrom papiru je tipično 
za njega, a njegovi crteži obično sadrže samo jedan 
lik, obično isti model. U ovom slučaju to je Margue- 
rite. Bez obzira na to, porijeklo ovog crteža vezano 
je uz službenu narudžbu za planirani monumentalni 
stup s figurama koje simboliziraju rijeke Rajnu, Po, 
Nil i Dunav na podnožju stupa. Službena priroda 
narudžbe vjerojatno objašnjava skulpturalni karakter 
figure, nacrtane prema živom modelu, te dotjeranost 
detalja. To nas podsjeća da ne treba strogo dijeliti 
klasicizam od romantizma. 


Jean Auguste Dominique Ingres (1780—1867) 
49 (dolje) Studija za »Andromedu« 


Monokromna skica u ulju, 44,5 X 36,5 cm. Oko 1819. 
Cambridge, Massachusetts, Fogg Art Museum (legat 
Grenville_ L. Winthrop). 


Ovaj prekrasni monokromni crtež predstavlja pripre- 
mnu studiju za djelo »Roger i Angelica« (1819, Lou- 
vre). Međutim, druge skice pokazuju da je Ingres naj- 
prije zamislio svoju temu kao »Perzej oslobađa An- 
dromedu«, i Andromeda je prikazana pognute glave 
kao na ovoj studiji. Tek je u nastavku kompozicije 
usvojio poznatu pozu lika s rukama ukrštenim preko 
tijela i silovito zabačene glave. Ova skica, možda 
zbog reduciranog emocionalnog sadržaja, može se 
smatrati uspješnijom. Naslikana prema modelu, ta 
skica pokazuje delikatno intimno modeliranje, pažlji- 
vu koncentraciju na zakrivljenost boka i konturu tije- 
la. Sam umjetnik je rekao: »Bitna je kontura, mode- 
liranje figure.« 


Francisco Goya (1746—1828) 
50 Gola Maja 


Platno, 95,5 X 185,5 cm. Oko 1800—5. Madrid, Pra- 
do. 


»Golu Maju«, zajedno sa slavnom paralelnom slikom 
»Odjevena Maja«, naručio je vjerojatno Emanuel Go- 
doy, glavni ministar na dvoru španjolskog kralja Car- 
losa IV. On je također posjedovao Velazquezovu sliku 
»Venera i Kupido« (slika 39) koja je vjerojaino utje- 
cala na Goyu. Za razliku od romantične legende, za 
tu sliku nije pozirala vojvotkinja od Albe, a izraz ma- 
ja odnosi se na španjolsku odjeću (u odjevenoj ver- 
ziji) koju su nosili neki zanatlije. Goya nikada više 
nije naslikao tako svježe i životom nadahnute slike, 
bez ikakvih znakova njegove kasnije, mračne zaoku- 
pljenosti ratom i ljudskom nehumanošću. U »Goloj 
Maji« nalazimo elemente rokokoa u atraktivnosti te- 
me i slikarskom prikazu jastuka i kauča; s druge stra- 
ne, ona prethodi Manetovoj »Olimpiji« (slika 62) u 
svojoj otvorenosti i realizmu. Inkvizicija je 1815 za- 
tražila od Goye da dade obrazloženje za te »dvije 
opscene slike«. Na žalost, ne zna se što ie odgovorio, 
ali na sreću, te su se dvije slike sačuvale u Madridu. 


IVI 


Jean Auguste Dominique Ingres (1780—1867) 
51 _ Velika odaliska 


Platno, 60,5 X 89,5 cm. Signirano i datirano 1814. Pa- 
riz, Louvre. 


Ovaj akt naručila je napuljska kraljica Caroline Murat 
1813. Naslikan je u Rimu, ali nikada nije bio isporu- 
čen kraljici. To je orijentalna Venera u klasičnoj leže- 
Ćoj pozi, gotskih proporcija, koju je stvorio klasicist 
akademske strogosti. Jedan kritičar je prigovorio da 
ona ima »tri kralješka previše«, ali to postaje očito 
tek kad se analizira njezina klonula poza. Ona leži na 
lijevom boku, ali leđa i stražnjica okrenuti su joj pre- 
ma gledaocu; neizmjerno duga ruka daje okvir bla- 
goj krivulji njezinih nemoguće dugih leđa. Bogati 
orijentalni ukrasi, svila, nakit, lula i peruinjača, nado- 
punjuju besprijekornu kožu i pružaju romantični am- 
bijent koji je preuzeo Ingresov suparnik Delacroix 
(vidi sliku 55). Izražajne točke vidljive su, međutim, 
na mjestima gdje jedna linija dodiruje rub drugog 
oblika, što je posebno zamjetljivo u pripremnim crte- 
žima. »On slijedi lagano talasanje linija žarom ljubav- 
nika«, primijetio je jednom Baudelaire. 


mI 


Giovanni Battista Tiepolo (1696—1770) 
52 (gore) Vrijeme i istina 


Pero, smeđa tinta, smeđe lavirano i crna kreda, 25 X 
X 22 cm. 1740—58. New York, Metropolitan Museum 
of Art (Rogers Fund). 


Tiepolo je neprekidno crtao tokom čitave umjetničke 
karijere. Na kraju je skupio sve svoje mnogobrojne 
crteže i rasporedio ih u grupe alegorijskih figura, 
»fantazije«, karikature itd. Njihova svrha bila je dvo- 
struka: prvo, da daju njegovim asistentima repertoar 
koji bi im pomogao u opsežnom dekorativnom radu, 
i drugo, što je isto tako važno za umjetnika osamna- 
estog stoljeća, da pokaže svoju virtuoznost varijaci- 
jama na datu temu. Ima i drugih verzija »Vremena i 
istine«, ali baš ova se ističe zbog vedrog prihvaćanja 
prividnog svijeta u kojem se lijepi likovi odmaraju na 
oblacima, udobno ali u dramatičnoj perspektivi. Ne 
smije se potcijeniti ni Tiepolova sposobnost nagovje- 
štavanja igre vedre sunčeve svjetlosti na aktovima. 


Antcine Watteau (1684—1721) 
52 _ (dolje) Muški akt, studija za Jupitera 


Crvena, crna i bijela kreda, 24 X 29 cm. Oko 1712— 
16. Pariz, Louvre, Cabinet des Dessins. 


Premda Watteauovi crteži i slike ženskih modela ima- 
ju trenutačnu privlačnost (vidi sliku 42), njegovi ma- 
lobrojni crteži muškog akta su izuzetno živi i snažni. 
Ovaj crtež je studija prema modelu, sa satirskom 
glavom, za njegovu sliku »Jupiter i Antiopa«, koja je 
sada u Louvreu. Tema i površna obrada slike i crteža 
vuku porijeklo od Venecijanaca — Watteau je u to 
vrijeme kopirao venecijanske crteže — ali ona svojim 
stanjenim oblicima podsjeća i na van Dycka, njegova 
flamanskog prethodnika, kojemu se također divio. 
No, Watteau je originalan u oštrim naglascima crve- 
nog i crnog oko ruke i torza, u slobodnom korištenju 
krede i osjetljivim detaljima kao što su šake. Crtež u 
potpunosti otkriva »suptilnost, ljupkost, lakoću, toč- 
nost, okretnost i izražajnost«, koje je uzdizao njegov 
prijatelj Gersaint. 


Francois Boucher (1703—1770) 
53 Akt 


Crvena kreda, 47,5 X 40 cm. 1730—40. London, Thos. 
Agnew and Sons Ltd. 


Premda će se Boucher kasnije razmetati pred Sir 
Joshuom Reynoldsom da je odavna prestao crtati 
prema modelu, ovaj prekrasni primjer pokazuje su- 
protno. Ovdje su prisutni elementi rokokoa u ljupkoj 
pozi i nježnim proporcijama modela, no taj je crtež 
samostalna studija, puna izvanrednog dara zapaža- 
nja, koja nije povezana ni s kojom naslikanom kom- 
pozicijom (vidi sliku 40). Fina obrada i osjećaj za 
blagi pad svjetla na figuru potječe od Watteaua i, ko- 
načno, iz izvora njegove inspiracije, van Dycka i Ve- 
necijanaca, a ne ukočene intelektualne akademske 
crtačke vještine. 


Jean Auguste Dominique Ingres (1780—1867) 
54 Turska kupelj 


Platno, promjer 106,5 cm. Signirano i datirano 1863. 
Pariz, Louvre. 


Ovaj »erotski san osamdesetgodišnjaka«, kako ga je 
opisao jedan suvremeni kritičar, vrhunac je Ingreso- 
vog doživotnog obožavanja ženskog tijela. Oko 1859 
počeo ju je slikati na kvadratu, ali ga je od toga po 
svoj prilici odgovorila princeza Klotilda koju je šo- 
Kiralo toliko aktova. Ingres je zatim modificirao razne 
figure i format promijenio u krug. Tema harema ili ku- 
pelji je zapravo prerada ranijih motiva (vidi slike 6 
dolje | 21), te se ponovno pojavljuje u nizu djela iz 
deveinaestog stoljeća koje su radili drugi, uglavnom 
akademski umjetnici. Pomna konstrukcija i natrpana 
tijela čine »Tursku kupelj« trijumfom akademizma, ali 
akademizma prožetog dubokim osjećajem za akt. 


Eugene Delacroix (1798—1863) 
55 Sardanapalova smrt 
Platno, 389 X 475 cm. 1827. Pariz, Louvre. 


Tema je djelomično preuzeta iz Byronove pjesme 
»Sardanapalus«: kralj Ninive, čiju su palaču opsjeli 
pobunjenici, zapovijedio je da se uništi čitava njego- 
va rezidencija, omiljeli konji, blago i konkubine. Dela- 
croix je iskitio Byronov tekst da bi naslikao kontro- 
verzno romantičko remek-djelo. Silovitost i dramatič,- 
nost, čemu se Delacroix divio kod Rubensa, prožima 
ovo djelo u metežu tijela i boje »poput ansambla u 
kojem svi govore istovremeno«, kako se sam izrazio 
opisujući Rubensa. Njegovo zanimanje za reflektirane 
boje, djelomično potaknuto Constableovim djelima, 
očituje se u slikanju aktova i promjenama boje na 
njihovoj koži. On također pokazuje kako može, za 
razliku od svog suvremenika Ingresa koji je imao te- 
škoća u slikanju velikih figuralnih kompozicija, ovla- 
dati takvom uskovitlanom kompozicijom s toliko fi- 
gura. 


Jean Auguste Dominique Ingres (1780—1867) 
56 Dva akta: studije za »Zlatno doba« 


Olovka, 41 X 31 cm. Oko 1843—8. Cambridge, Mas- 
sachusetts, Fogg Art Museum (Legat Grenville L. 
Winthrop). 


Ingres je 1837 bio angažiran da naslika veliku fresku 
što će predstavljati »Zlatno doba« za vojvodu de Luy- 
nesa i njegov dvorac Dampierre. Počeo je raditi 1843, 
ali je 1850 ostala nedovršena. Paralelnu fresku, »Že- 
ljezno doba«, nije ni započeo. Tako se nije ostvarilo 
ono što je trebalo biti kulminacija Ingresovih akadem- 
skih teorija — stvaranje golemih alegorijskih kompo- 
zicija, dok će ogromne zidne slike u pariškoj crkvi 
St. Sulpice njegova suparnika Delacroixa utjecati na 
cijelu novu generaciju slikara. Sačuvali su se samo 
ostaci freske, mala replika u ulju iz 1862 te niz studi- 
ja kao što je ova. Nacrtana je Ingresovom vrlo rafi- 
niranom manirom, pri čemu je slikar obratio veliku 
pažnju vanjskim linijama i pojedinačnim detaljima, ali 
ipak ostavlja dojam nespretnosti. Ritam figure poka- 
zuje da je ponovno pokušao oživjeti klasičnu temu o 
tri gracije. 


II 


Julius Schnorr von Carolsfeld (1794—1872) 
57. Akt mladičca sa sviralom 


Pero | crna tinta, 43 < 29 cm. 1822. Hamburg, Kun- 
sthalle. 


1818 Schnorr se u Rimu priključio skupini mladih 
njemačkih slikara koji su se nazivali nazarencima. 
Njihovi ciljevi, slični ciljevima prerafaelista (kasnije) 
u Engleskoj, bili su nadahnuti mješavinom iakog kato- 
licizma i želje da umjetnost vrate jednostavnim, re- 
ligioznim shvaćanjima u kojoj bi slikanje fresaka bilo 
važno. Čvrsta kontura i precizni crtež ove studije 
podsjećaju na Durera i njemačke renesansne gra- 
fike, što je također bila karakteristika pristupa mla- 
dih Nijemaca. Međutim, ima još jakih tragova aka- 
demskog klasicističkog stila, premda su nazarenci 
namjerno birali amaterske modele »nepokvarene ru- 
tinom poziranja«. Model je mladi Talijan Carlucciom, 
a pozirao mu je u kavani gdje su se upoznali 19. si- 
ječnja 1822. 


Henri Gervex_ (1852—1929) 
58 Rolla 


Platno, 172 X 216,5 cm. 1878. Bordeaux, Musće des 
Beaux-Arts. 


Gervex je postao ozloglašen kao Manet (vidi sliku 67) 
kada je njegova slika »Rolla« odbijena za Salon 1878 
zbog nedoličnosti. No, dok se Manet morao sam bo- 
riti Za modernizam i revolucionarnu tehniku, Gervex 
je »iz druge ruke« primijenio oblik impresionizma za 
ilustraciju Alfred de Mussetove pjesme o najozlogla- 
šenijem pariškom razvratniku Jacquesu Rolli i noči 
što je proveo s Marion. No, odbijanje te slike nije go- 
tovo ni naškodilo Gervexovom kasnijem uspjehu kao 
akademskom umjetniku. Od impresionizma je preu- 
zeo samo ono što mu je bilo potrebno: pad svjetla u 
interijer, mrtvu prirodu podsuknje i posteljine, i ma- 
glovitu daljinu kroz prozor. Tema ostaje anegdotska 
i akademska vježba, Rollinim melankoličnim pogle- 
dom na Marion (akt je poljepšan, a poza namještena), 
tako da podrugljivo poučna priča postaje jednako 
važna kao i slučajni vizuelni efekti. 


IT 


Sir Lawrence Alma-Tadema (1836—1912) 
59 Tepidarij 


Ploča, 24 X 32,5 cm. 1881. Port Sunglight, Lady Lever 
Art Gallery. 


Alma-Tademine rekonstrukcije svakodnevnih prizora 
iz rimskog života zajedno s njegovim minucioznim 
smislom za detalje odmah su mu omogućili uspjeh u 
Kraljevskoj akademiji kada se doselio u Englesku 
1369. Aktove je odmah prihvaćala pomodna javnost 
uz uvjet da su to bile božice ili žene iz egzotičnih 
Krajeva. Ono što ljudi nisu tada uspjeli otkriti, što je 
danas očiglednije, jest činjenica da su te slike bile 
blizu granica lascivnosti ili čak nesvjesnog humora; 
posve je jasno da su modeli djevojke viktorijanskog 
doba, naslikane realistički i anegdotski, s priborom 
iz ateliera u St. John's Woodu. Poput Rubensa (vidi 
sliku 35), ali na jeftiniji način, volio je senzualnost kr- 
zna, perja i puti; poput Ingresa (vidi sliku 54), ali ne 
s toliko žara, otkrio je erotske mogućnosti rimskih 
KUpkI. 


William Blake (1757—1827) 
60 Vedar dan 


Bakrorez, 27xX18 cm. 1780. Washington. National Gal- 
lery of Art (Rosenwald Collection). 


U ovom prilično ranom bakrorezu Blake pokazuje svoju 
sposobnost da crteže drugih umjetnika transformira 
u izvanrednu viziju, što je pisac njegove biografije 
Gilcnrist nazvao »Blakeovom posebnom kvalitetom i 
intenzitetom koji pridaje tom radu«. Njegovo umjet- 
ničko školovanje odnosi se uglavnom na bakrorezačku 
umjetnost i malo je njegovih crteža prema modelu, ali 
on je bio u stanju upotrebiti grafiku iz svih izvora. 
Ne samo što je iskoristio poznatu grafiku Scamozzija, 
iz rasprave o arhitekturi, koja ilustrira razmjere ljud- 
skog lika (vidi Leonardo, slika 14), nego je preuzeo 
i pozu rimskog brončanog kipa, objavljenog u knjizi 
o antikvitetima Herkulaneja između 1752 i 1792. Prem- 
da je sticao figuralno izdanje iz druge ruke, stvorio je 
sjajnu personifikaciju Jutra koje »razdragano donosi 
radost i utjehu ovom svijetu dolje« (Gilchrist). 

Johann Heinrich Fuseli (1741—1825) 
61 Siegfried nakon ubijanja zmaja Fafnera 


Olovka, pero i sivo lavirano, 34,5X235,5_ cm. 1806. 
Auckland, City Art Gallery. 


Tema je iz »Nibelunga«, te prikazuje Siegfrieda kako 
se kupa u krvi mrtvoga zmaja Fafnera. Fuselijevi dra- 
matski crteži obuhvaćaju cijelu povijest epskin mi- 
tova, a njegovi izvori, kao i izvori drugih ranih roman- 
tičara variraju kao i njegov eklektički maniristički: stil. 
Michelangeio, Rubens i maniristi potkraj šesnaestog 
stoljeća znatno su utjecali na njegove crteže. Njegovi 
aktovi su često siloviti, ponekad i pornografski, a 
zackupljale su ga, kao i na ovom primjeru, dotjerane 
| artificijalne frizure. Anatomija je izobličena radi dra- 
matskog efekta i premda je rad perom pomalo ne- 
dotjeran, utjecaj manirista je očit. Rezultat je uzne- 
miren prikaz akta, što je dio razvoja romantičkog fi- 
gurativnog stila, vrlo sličnog Blakeovom (vidi sliku 60). 


Edouard Manet (1832—1833) 
62 Olimpija 


Platno, 127,5 X 187,5 cm. Signirano i datirano 1863.. 
Pariz, Louvre. 


Za umjetnika takvih tradicionalnih simpatija šok, kojim 
je dočekano izlaganje »Olimpije« na Salonu 1865, 
bio je naročito bolan. Smatrali su je nemoralnom 
zbog nedvosmislenosti njezina pogleda i nametljive 
golotinje, i opisivali kao »žensku gorilu«, zato što je 
bila tako očito suvremeni model, koju poslužuje crn- 
Kinja s buketom cvijeća, a u sjeni na podnožju kre- 
veta jedva se nazire crna mačka, umjesto da bude 
prerušena u rimsku ili orijentalnu nimfu. Međutim, u 
to doba je također zamijećeno, da su na nju očito 
utjecali svi ležeći aktovi iz ranijeg razdoblja: Boucher 
i rokoko (vidi sliku 40) i, očito, Tizianova »Urbinska 
Venera« (slika 13). Ona također podsjeća na Ingresovu 
»Veliku odsiisku« (slika 51), ali je iskrenija prema pro- 
matraču i naslikana je velikom slobodom i u visokom 
tonalitetu da bi se naglasile tamne površine. Rezultat 
je upadliiva i prekrasna predodžba suvremenosti, što 
je Maneta učinilo nevolikim vođom mlađe revolucio- 
narne skupine umjetnika. 


TI 


Paul Gauguin (1348—1903) 
63 Nevermore (Nikad više) 


Platno, 58,5 X 1135 _ cm. Signirano i datirano 1897. 
London, Courtauld Institute Galleries. 


Gauguin je objasnio da je htio sugerirati barbarsku lje- 
potu jednostavnim aktom, ali aktom čija je mašta 
opsjednuta strahom od zlih duhova. Naslov se ne 
odnosi toliko na Edgar Allan Poeova gavrana, koliko 
na pticu smrti, uvijek budnu. Njegov pokušaj da 
izrazi duševna stanja aktom mogao bi se usporediti 
s Rembrandtovom »Betsabejom« (slika 38), ali njega 
je također impresionirala formalna tradicija ležećeg 
akta, naročito Manetova »Olimpija« (slika 62) kojoj se 
mnogo divio. Gauguinova ljubav prema primitivnom 
svijetu Tahitija, njegova simplifikacija forme i bogata 
parada neprirodno žarkih boja vodili su direktno pre- 
ma umjetnosti dvadesetog stoljeća, na primjer prema 
Matisseu (vidi sliku 91) i njemačkim ekspresionistima 
(vidi sliku 79). 


Ernst Ludwig Kirchner (1880—1938) 
64 (gore) Ležeći akt (Isabella) 


Ugljen, 89 X 68 cm. 1906. Kassel, Staatliche Kunst- 
sammlungen. 


Kirchner je upravo završio studij arhitekture u Dres- 
denu kad je izradio ovaj crtež. Imao je zajednički 
atelier s Erichom Heckelom, te je s Emilom Noldeom 
i Maxom Pechsteinom izradio program za moderni 
njemački stil koji bi se vratio na primitivne _ početke 
i zvao se Brucke (vidi bilješku o tome uz sliku 79). 
Njihova prva izložba bila je u jesen 1906. Crteži i 
drvorezi, što ih je načinio Kirchner, namjerno su ve- 
likog formata, snažni I sirovi u izvedbi, imurno crni i 
bijeli; nije ga kočilo pomanjkanje formalnog obrazo- 
vanja. 


Thomas Eakins (1844—1916) 
64 (dolje) Sjedeći akt maskirane žene 


Ugljen, 60 X 45 cm. 1866. Philadelphia Museum of Art 
(Poklon umjetnikove supruge i gđice Mary A. Wil- 
liams). 


Ova rana studija američkog umjetnika Thomasa Ea- 
Kinsa nacrtana je godinu dana prije nego što je on 
otišao u Evropu da bi studirao kod J.—L. Geromea u 
Parizu. Crtež je neposredan i, zbog svoje otvoreno- 
sti, nije odmah privlačan. Model je gol, kao što su 
bili goli i modeli na Rembrandtovim crtežima (vidi 
sliku 27, gore), ali Eakinsu manjka širina Rembrand- 
tove vizije. U cjelokupnoj karijeri Eakins je ostao 
usredotočen na neposredno i realističko promatranje, 
secirajući leševe, slikajući operacione sale i oduše- 
vljeno pomažući Eadweardu Muybridgeu u njegovim 
fotografskim eksperimentima 80-ih godina prošloga 
stoljeća. Ova gruba skica s jakim akcentima na svjetlo 
i tamu, sadrži začetke njegova kasnijeg tonalnog rea- 
lizma, kada su njegove slike bile oštre i jasne kao i 
fotografije koje je snimao. Nadrealistički efekt maske 
na modelu je vjerojatno posljedica pretjerane krepo- 
snosti pensilvanijske umjetničke akademiji, a ne tra- 
ženja dramatskog efekta. 


IKI 


Edgar Degas (1834—1917) 
65 Nakon kupanja 


Ugljen, 39,5 X 53 cm. Oko 1900. Stuttgart, Staatsga- 
lerie. 


Degas je bio najtradicionalniji među impresionistima i 
najviše se oslanjao na crtež. Nije se nikada prestao 
diviti Ingresu kojega su ostali prezirali. Potkraj umjet- 
ničke karijere njegov stil i tip crtanja promijenio se 
pod utjecajem impresionizma i fotografije. Njegovi ak- 
tovi Dili su ležerni, prikazani u pokretu, nisu bili ide- 
alizirani, s jasnim tragovima, podvezica (vidi Rem- 
brandt, slika 27, gore). Slikao je aktove brzo, gotovo 
bez stila, kako stoje, čuče, brišu se, a ipak se odmah 
vidi da su njegovi. Oni su značajno utjecali na novu 
generaciju slikara, kao što su bili Sickert i Bonnard 
(vidi sliku 84). 


Paul Cezanne (18359—1906) 
66  Kupačice 


Platno, 205 X 247,5 cm. 1898—1905. Philadelphia Mu- 
seum of Art. 


Potkraj svog života Cćzanne se mučio s najvećom sli- 
kom iz ciklusa »Kupačica« u atelieru posebno gra- 
đenom za njega. Ova se slika bez pretjerivanja može 
smatrati kulminacijom 500 godina figurativne kompozi- 
cije, djelom kao što je Michelangelova Sikstinska ka- 
pela (vidi sliku 17) ili Tižzianov ciklus iz mitologije (vidi 
sliku 28). Svi su oni idealizirali akt, ali dok su ovi dru- 
gi povremeno imali moralni sadržaj, Cezanneov pri- 
stup bio je potpuno formalan. Pokušao je izgraditi 
nešto čvrsto iz impresionizma tako da svjetlo i lišće 
izgledaju poput ploha koje se međusobno preklapaju. 
Tijela su raspoređena, kao i drveće, poput strogo 
organiziranih plastičnih volumena, bez rubova, a tri 
dimenzije postaju dvije, bez ustupaka frivolnosti. To je 
nelinearni pandan Ingresovoj »Turske kupelji« (slika 
54), a aktovi su podređeni apstraktnom idealu. 


Edouard Manet (1832—1883) 
67 Doručak na travi 


Platno, 205 X 260 cm. Signirano i datirano 1863. Pariz, 
Louvre. 


»Ovaj revolucionarni slikar, koji je obožavao pomodni 
svijet, oduvijek je sanjao o uspjehu što će ga jednog 
dana požnjeti u Parizu«, primijetio je Zola. Manet nije 
mogao ni predvidjeti opću uzbunu što ju je izazvala 
ta velika i za njega tradicionalna figurativna kompo- 
zicija kada je bila odbijena za oficijelni Saion 1863 i 
izložena na Salon des Refusćs. »Što li su radila ta 
dvojica otmjenih muškaraca u prirodi s jednom golom 
ženom i jednom gotovo golom?«, bilo je očito pitanje. 
Manet se nadao da će ljudi prepoznati poetske pa- 
ralele s Giorgioneovim »Concret Champetre« (slika 
20) i da će djelomično preuzimanje kompozicije s 
bakroreza Marcantonija Raimondija prema Rafaelovu 
»Parisovom sudu« (slika 7), što je bilo zamijećeno, 
naići na odobravanje. On je, zapravo, nastojao stvo- 
riti idiličnu modernu verziju venecijanske kompozicije 
s aktovima, ali je izazvao skandal zato što su nje- 
govi likovi bili previše stvarni, a njegov pristup previše 
neposredan za njegove akademske suvremenike. 

Aubrey Beardsley (1872—1898) 
68 Tajnoviti ružičnjak 


Pero, kist, tuš, 22xX12 cm. 1895. Cambridge, Massa- 
chusetts, Fogg Art Museum (Legat Grenville L. Wint- 
hrop). 


Zbog svojih crteža Beardsley je došao na zao glas 
kao pristalica dekadentnog fin-de-sičclea iz 90-ih 
godina prošlog stoljeća, i učinio je vrlo malo da iz- 
mijeni svoju reputaciju sve dok ga nisu izbacili iz 
» Yellow Book«a. »Ako nisam groteskan, nisam ništa«, 
rekao je. Ovaj crtež tipičan je za njegov stil kao ilu- 
stratora knjige. Čini se da se u početku crtež zvao 
»Navještanje«, ali je reproduciran u IV svesku »Yellow 
Book«-a (1895) pod ovim, ne tako bogohulnim nazi- 
vom. Jaki kontrasti crnog i bijelog, izduženi likovi, 
pažljivo uravnoteženi prema obilju linearne dekoracije, 
ostali su glavna obilježja njegova stila. Tema je na- 
mjerno skandalozna, s dugokosim anđelem koji nosi 
motku i fenjer i šapćući doncsi, riječima Arthura 
Symonsa: »... Vijesti o grijenu koji je više nego 
ugodan«. Ova scena paradoksa i lakoća stila u su- 
protnosti su s dubljim simbolizmom Gustavea More- 
aua (vidi sliku 75). 


LI 


Henri Matisse (1869—1954) 
69 Umjetnik i model 


Pero i crna tinta, 60,5xX 40 cm. Signirano i datirano 
1937. Baltimore Museum of Art (Cone Collection). 


30-ih godina našeg stoljeća Matisse je izradio ne- 
koliko crteža u kojima pun raspon njegova zrelog 
stila utjelovljuje njegovu opsesiju aktom. Modeli po- 
ziraju dekorativno u atelieru, a brzim potezima pera 
sugeriran je maštovito okolni prostor. Na ovom pri- 
mjeru umjetnik i pogled na stražnji dio akta vide se 
straga u ogledalu tako da je cijeli crtež pokriven 
neprekinutom linijom, a prostor spljošten i nagnut 
prema gledaocu. Čak i tom naoko površnom skicom 
prekrasno je izražena kontura ljudskog lika. Trebalo 
bi je usporediti s gotovo istovremenim Picassovim cr- 
težem »Le Repos du Sculpteur« (slika 73, gore). 


Pierre-Auguste Renoir (1841—1919) 
70 __Kupačice 


Platno, 113X 167,5 cm. 1884—7. Pniladelphia Museum 
of Art. 


Renoir opravdano uživa reputaciju kao slikar aktova 
koji su u početku njegove karijere blistali u prelije- 
vanju impresionističkih boja, svi »zadovoljni, prijazni 
i zgodni«, kako ih je sam opisao. Međutim, među svim 
impresionistima, izuzev možda Degasa, Renoir nije 
nikada prestao voljeti umjetnost prošlosti, naročito 
francusku umjetnost osamnaesiog stoljeća. Ova ve- 
lika kompozicija temelji se na jednom reijefu iz osam- 
naestog stoljeća, a artificijelne poze i krajnja kon- 
centracija na konturu figura odražavaju utjecaj po- 
sjeta Italiji i fresaka koje je tamo vidio. | njegova 
se boja promijenila kad je pokušao naslikati »fresku 
u ulju«, kako je sam rekao. Broj pripremnih crteža 
i ostaci impresionističkog pejzaža na desnoj strani 
govore o napornom dugogodišnjem radu koji je za- 
htijeva ta ambiciozna kompozicija. 


Georges Seurat (1859—1891) 
71. Modeli (mala verzija) 


Platno, 39X 48 cm. 1888. Prije u kolekciji Henry P. 
Mcilhenny, Philadelphia. 


Ova mala verzija velike dovršene slike naslikana je 
na vrhuncu Seuratovog divizionističkog stila. Svjetlo 
se rastavija u odgovarajuće primarne boje, a sve je 
naslikano u nizu točkica koje, opisuju boju okoline 
i odraze. Seurat namjerno suprotstavlja crveni sun- 
cobran i zelene čarape. Racionalnim približavanjem 
impresionizmu on je stvorio statičnu, pomno _organi- 
ziranu figuralnu kompoziciju. Modeli strogih kontura, 
smješteni u kutu ateliera, prikazani su straga, sprijeda 
i sa strane. Njihova golotinja je ioš više u suprotnosti 
S prizorom iz prirode i obučenim likovima na njegovoj 
slici »Nedjeljno popodne na otoku Grande Jatte« 
(1884—6) koja je na bočnom zidu. Roger Fry je na- 
pisao: »Ne možete pomaknuti ni dugme ni vrpcu da 
ne ugrozite tai čudesno potpun i pažliivo povezan 
sistem.« 


Henri Matisse (1869—1954) 
72 Ženski akt obuhvaća koljeno 


Pero od trske, crna tinta, 29xX23 cm. Signirano i da- 
tirano 1909. Chicago, Art Institute (Poklon gđe Emily 
Crane Chadbourne). 


Početkom 1909 ruski mecena Sergei Ščukin naručio 
je dvije velike dekorativne slike, »Muziku« i »Ples« 
(sada u Lenjingradu), na kojima je Matisse mogao 
dalie razviti svoje teorije o fauvizmu na širokoj os- 
novi. Radio je na njima tokom ljeta 1909 u Cavaličreu 
i u svojem atelieru u Issy-les-Moulineauxu. Ovaj crtež 
je povezan (ali ne i istovjetan) s figurama na završe- 
nim slikama, a datiran je u kolovozu 1909. Kao i na 
slikama, stil je pojednostavljen i Matisse oikriva svoju 
apsolutnu vlast nad neprekinutom linijom što ju je 
vukao debelim perom od trske. On će postati izvan- 
redni crtač aktova, ali 1909 njegov stil je grub i kali- 
grafskiji nego u kasnijim djelima. No, vlast nad na- 
petim oblicima i masom figure je ležerna i sigurna. 
Nježna linija mogla bi se usporediti s grubljom teh- 
nikom Kirchnera (vidi sliku 64, gore). 


IVI 


Pablo Picasso (1881—1973) 
73 (gore) Le repos du scuipteur (Počinak kipara) 


Bakropis, 19,5X 22 cm. Signirano i datirano 1933. Pri- 
vatna zbirka. 


Picassov rad se 30-ih godina našega stoljeća više 
približio njegovim osobnim preokupacijama i tjes- 
kobama nego u bilo kojem drugom desetljeću. To- 
kom perioda intenzivne aktivnosti u svom tek kuplje- 
nom Chateau de Boisgeloup radio je slike, kipove i 
bakropisa za »Vollard Suite«. Ovaj bakropis ilustrira 
kiparov atelier. Odnos između umjetnika i modela 
ovdje je izražen istom nježnom linijom kojom je radio 
i 1918 (vidi sliku 76, gore), ali ovaj rad je opsesija 
vlastitim stanjem. Sredovječni umjetnik je Picasso; 
apatični model je njegova nova ljubavnica Marie-The- 
rese Walter; kip na postolju je jedna od glava što 
ih je izradio u Boisgeloupu. Kasniji bakropisi iz 1934—6 
poremetit će sklad te predodžbe. 


Henri Matisse (1869—1954) 
73 (dolje) Ležeći akt s rukama iza glave 


Ugljen, 37,5X 47,5 cm. Signirano 1937. Baltimore Mu- 
seum of Art (Kolekcija Cone). 


Matisseovi crteži aktova iz 30-ih godina odražavaju 
niz stilova i raspoloženja. Za razliku od živanne kali- 
grafije na slici 69, ovaj primjer je mncgo srmnjeliii i ne- 
odlučne konture izražavaju jednostavno, ali ipak snaž- 
no, osnovne oblike figure; na primjer na Kkrivulji lijeve 
ruke i ramena. Poza je komplicirana i napeta, smiš- 
liena gotovo poput isprepleltene apstraktne skulpture. 
Ova tendencija prema apstrakciji dostigla je vrhunac 
na njegovim velikim kompozicijama u tehnici kolaža 
iz 50-ih godina. 


Edvard Munch (1863—1944) 
74. Madona 


Platno, 89,5X 69,5 cm. Signirano, 1894—5. Oslo, Na- 
cionalna galerija. 


Kao i simboliste (vidi sliku 75) Muncha više zanimaju 
duševna raspoloženja nego vizuelni prikazi neke stvari. 
Akt je siže, ali i simbol žene koja je jednako opasna 
muškarcima kao i žene u Stirindpergovim dramama. 
Ova slika je dio ciklusa »Friz života« koji prikazuje 
morbidan i razočaran pogled na svijet. Također je 
poznata s litografije (1895—1902), na kojoj je mračni 
simbolični sadržaj naglašen dodatkom spermija i fe- 
tusa. Obrada je slobodna i vrlo neusiljena, ali u sje- 
ćanju ostaje lik senzualne, nage Madone dugih pra- 
menova kose što je obavija, i krvavocrvena aureola. 
Ona je ekstatički ekvivalent Salome ili Swinburneove 
Dolores: »O, kćeri Smrti i Prijapa, naša gospo od 
boli.« 


Gustave Moreau (1826—1898) 
75 _ L'apparition (Prikaza) 


Platno, 53X44_ cm. Signirano, oko 1876—86. Cam- 
bridge, Massachuseiis, Fogg Art Museum (Legat 
Grenville L. Winthrop). 


Simbolistički pisci i umjetnici potkraj devetnaestog 
stoljeća bili su veskrajno fascinirani pričom o Salomi 
i sv. Ivanu Krstitelju. Saloma je postala, prema riječi- 
ma J. K. Huysmanna, »simboličko božanstvo neuništi- 
ve pohote.... prokleta Ljepota uzdignuta iznad svih 
drugih ljepota«. Gustave Moreau, »prorok« simbolis- 
ličkih slikara, naslikao je niz verzija slika »Saloma 
pleše pred Herodom« i »L'apparition«. U fantastičnom 
ambijentu egzotične arhitekture javlja se prikaza glave 
sv. Ivana. Slika se energično »bcri« protiv realističkih 
tendencija svoga vremena i puna je simbola: Saloma 
drži lotosov cvijet, crna pantera leži na sagu posutom 
cvijećem, a u pozadini je kip Artemide iz Efeza, bo- 
ginje plodnosti prirode. Saloma je prikazana kao akt 
bez obzira na bogato ruho s inkrustiranim draguljima, 
i Moreau postiže jaku erotsku viziju dekadencije. 

Pablo Picasso (1881—1973) 
76 (gore) Kupačice 


Olovka, 24x 30,5 cm. Signirano i datirano 1918. Cam- 
bridge, Massachusetts, Fogg Art Museum (Legat 
Mete i Paula J. Sachsa). 


U proljeće 1917. Picasso je posjetio Rim da bi izradio 
scenografiju i kostime za balet »Parada«. Taj ga je 
posjet nadahnuo novim zanimanjem za klasične forme 
koji je u njemu bio pritajen od 1905. Taj izraz u nje- 
govu radu varirao je između stvaranja slika te crteža 
s teškim skulpturalnim masama i niza crteža izvede- 
nih rafiniranim linearnim načinom koji podsjećaju na 
njegove prijašnje radove iz 1905 i, napokon, na In- 
gresove crteže (vidi sliku 56). Veza s baletom i od- 
lasci na morsku obalu, u ovom slučaju u Biarritz, pro- 
izveli su vedri ciklus crteža koji se svojom draži i čis- 
toćom približavaju Matisseovim predratnim kompozi- 
cijama. No, ova ambiciozna figuralna kompozicija 
mnogo duguje utjecaju Ingresove čiste linije, čak i 
njenim iskrivljenjima, te najavljuje figurativni stil koji 
će se razviti 30-ih godina. 


IKI 


Henri Matisse (1869—1954) 
76 (dolje) Studija za »Ružičasti akt« 


Ugijen i brisalo na papiru, 33 X 47 cm. Signirano, 1935. 
Baitimore Museum of Art (Zbirka Cone). 


Matisseove varijacije na temu akta pretrpjele su niz 
promjena u tridesetim godinama. Njegova umjetnost 
postaje neko vrijeme manje dekorativna, a njegove 
figure, iako su pojednostavljene, sumiraju njegovo 
sveukupno iskustvo o ležećem aktu. Jedna od važnih 
slika bila je »Ružičasti akt« (slika 91) na kojoj se sav 
Matisseov osjećaj za trodimenzionalnost nagog lika 
sažeo u viorantan dvodimenzionalni crtež. Ovo je jed- 
na od mnogih preliminarnih studija. Figura leži u obr- 
nutom smjeru, i lijevi kuk strši prema gore, ali poza- 
dina s uzorkom na kojoj figura leži je grubo nazna- 
čena. Gruba energičnost crteža podsjeća na njegove 
»fauve« aktove iz 1907. 


David Hockney 
77. Studija akta mladića 


Bakropis, 36X22 cm. 1966—7. Cambridge, Fitzwilliam 
Museum. 


Hockney se prerano razvio. Zablistao je na umjetničkoj 
pozornici ioš kao student nizom slika koje su se do- 
imale sirovo i kao da su sadržavale neke bilješke o 
suvremenom životu. Njegov razvoj kao crtača i bakro- 
pisca pokazuje da je talentirani član pop-art scene. 
Njegovi likovi nacrtani su nježnom linijom, katkada 
Karikaturi grubim ilustratorskim stilom kakvim se slu- 
žio Georg Grosz ili Paul Hogarth, a katkada nacrtani 
hladnim i uzdržanim pogledom na siže koji često 
otvoreno obrađuje homoseksualne odnose. Ovo je ilu- 
stracija za svezak ljubavne poezije grčkog pjesnika 
Cavafyja koji je objavljen 1966/67; svrha muškog akta 
je Jasna u ovom kontekstu. 


Henri de Toulouse-Lautrec (1864—1901) 
78 Žena navlači čarape 


Ploča, 59 X 42,5_ cm. Signirano, 1894. Albi, Musće 
Toulouse-Lautrec. 


Toulouse-Lautrec je crtao i slikao velikom lakoćom. 
Možda u njegovu djelu uzalud tražimo velike figuralne 
Kompozicije njegovih utjecajnih suvremenika Gaugui- 
na (slika 63) i Cezannea (slika 66), ali njegov talent 
je dolazio do izražaja u crtanju prizora iz svakodnev- 
nog života, uobičajenih potkraj devetnaestog stoljeća, 
KOjih je Degas bio tako velik eksponent (vidi sliku 65). 
On je slikao i crtao scene iz suvremenog života, spon- 
tano i neposredno. Da bi postigao taj cilj obilazio je 
kavane, varijetee i bordele. Njegove žene nisu boginje 
i on je mrzio poziranje modela. Intimne geste djevoj- 
Ke koja navlači čarape dala je nedovršenu skicu iz- 
vanredne ljepote, naslikane tankim potezima i velikom 
brzinom. 


Ernest Ludwig Kirchner (1880—1938) 
79 _ Poluakt sa šeširom 


Platno, 75 X 69 cm. Signirano, 1911. Koln, Wallraf- 
-Richartz Museum. 


Njemački ekspresionistički slikari, koji su se okupili 
pod nazivom »Brucke«, često se dovode u vezu s 
njegovim francuskim suvremenicima, faustima, koje 
je predvodio Matisse. Njegovi ciljevi bili su podjednako 
revolucionarni i antinaturalistički. Oni su slikali ljud- 
ski lik namjerno nedotjeranom tehnikom i žestokim 
kontrastima boja. Na taj stav je, dakako, utjecao 
primjer van Gocha, Gauguina i primitivne umjetnosti. 
Nijemci su se, međutim, pojavili nešto kasnije na 
pozornici i bili su mnogo emotivniji od Francuza. Oni 
su stvarali snažne predodžbe očite seksualnosti i ne 
pokušavajući je idealizirati. Na Kirchnerovim slikama 
oblici su plošni, a likovi snažno ocrtani prema poza- 
dini žive plave boje. Ta je pozadina u suprotnosti s 
ružičastom bojom tijela i crvenim uzorcima na haljini. 
To je namjerno agresivna predodžba. 


Gerhard Richter (1932—) 
60 Emma, akt na stepenicama 


Platno, 197,5 X 129 cm. 1966. Kdln, Wallraf-Ricnartz- 
-Museum. 


Utjecaj fotografije na umjetnost je od njena nastanka 
poprimio mnoge oblike. Marcel Duchamp ju je koristio 
na svojoj slici »Akt silazi stepenicama« (slika 81). Kao 
i mnogo drugih modernih djela ovaj rad njemačkog 
umjetnika Richtera je i tumačenje te slavne slike i 
odraz njegova zanimanja za neočekivane predodžbe 
što ih mogu stvoriti amaterske snimke. Naslikao je 
niz aktova, neke od njih monohromno (»i sivo je boja«), 
Koji su, poput njegovih drugin slika, namjerno magloviti 
da bi se dobio efekt slučajnosti. Osnovni oblici akta 
su prepoznatljivi, ali je pozadina nešto izvan fokusa. 
Tim pomagalima on nas prisiljava da ponovno pogle- 
damo akt, stvarnost i postupke u umjeinosti, tako da, 
kako je sam rekao, »nema stila, nema kompozicije, 
nema suda«. Ta hladna objektivnost slična je Dega- 
sovoj (vidi sliku 85). 


Marcel Duchamp (1887—1958) 
81 Akt silazi stepenicama — br. 2 


Platno, 145x 87,5 cm. Signirano i datirano 1912. Phi- 
ladelphia Museum of Art (Zbirka Louise i Walter 
Arensberg). 


Postoji i raniia verzija ove poznate slike na kojoj su 
akt i stepenice mnogo prepoznatljivije, ali Duchamp 
nije više radio eksperimente s ljudskim likom koji bi 
u tolikoj mieri odražavali utjecaj kubizma i fotografije 
pokreta. Kubisti su razlomili statičku figuru u plohe 
figure (vidi sliku 33), ali Duchamp priznaje: »Ideju za 
»Akt« dale su mi kronografije mačevalaca i konja kako 
galopiraju.« Točkaste linije u sredini mehanički nago- 
vještavaju apstraktnu kretnju torza. Poput kubista, 
Duchamp je ograničio svoju paletu na monohromne 
smeđe i žućkastosmeđe boje. 


Pablo Picasso (1881—1973) 
82 Život 


Platno, 153,5X 127 cm. Signirano, 1903. Cleveland 
Museum of Art (Poklon Fondacije Hanna). 


Picasso je naslikao ovu nezaboravnu skulpturalnu 
alegoriju u svom »modrom periodu« u Barceloni. Svo- 
jom sumornom i tjeskobnom kritikom života i cjelo- 
kupnim modrim ionalitetom ona je rezultat utjecaja 
simbolizma. Dva akta na lijevoj strani sugeriraju mož- 
da ljubav i mladost, slike u pozadini tugu i majčinstvo, 
a figura desno možda zrelo doba. Na tu sliku utjecali 
su i van Gogh i Gauguin. No, općim pojednostavlje- 
njem svih oblika likova, naročito na maske nalik licima 
i spljoštenom slikovnom prostornošću, ta slika pret- 
hodi Picassovom revolucionarnom opusu iz 1906/7 i 
stvaranju originalnog stila dvadesetog stoljeća. 


Pablo Picasso (1881—1973) 
83 Sjedeći akt 


Platno, 90,5X72 cm. Signirano, 1909—10. London, 
Tate Gallery. 


Na ovoj slici, nastaloj u proljeće 1910, Picasso je pri- 
mijenio principe svog tek razvijenog analitičkog ku- 
bističkog stila u prikazu nagog ljudskog lika. Braque 
i Picasso, »svezani zajedno poput alpinista«, razvili su 
način stvaranja nove stvarnosti razlamajući objekt ili 
figuru u niz malih ploha viđenih s različitih gledišta. 
Cezanne je prvi krenuo tim putem (vidi sliku 66), ali 
Picasso nije bio tako strogo vezan za objekt ispred 
sebe: »Slikam objekte onako kako ih zamišljam, ne 
onako kako ih vidim«, rekao je. Premda su prsa, ruke 
i glava još vrlo prepoznatljivi, plohe tijela, naročito ra- 
mena, pomiješane su s oblicima pozadine koja je po- 
maknuta naprijed. Svjetlo služi da naglasi oblike, a 
boja je krajnje monohromatska. 


Pierre Bonnard (1867—1947) 
84 _ Akt pred ogledalom 


Platno, 151X102,5 cm. Signirano, 1931—3. Venecija, 
Galleria Internacionale d'Arte Moderna. 


Početkom tridesetih godina Bonnard je naslikao im- 
presivan ciklus vertikalnih aktova koji su preplavljeni 
prozračnom svjetlošću. Oni održavaju kontinuitet s 
njegovim ranijim intimističkim sižeima: akt kod toalete, 
ispred ogledala ili u kutu spavaće sobe. Bonnard je 
slikao sliku unutar slike služeći se ogledalima. Realis- 
tičke slike aktova, naoko površnih, ali zapravo vrlo 
pažljivo smještenih, nadovezuju se u krajnjoj liniji na 
Degasa (vidi sliku 85). Međutim, već 30-ih godina ovo- 
ga stoljeća Bonnard se probio u novo carstvo boje i 
teksture. Naročito je značajno na ovom primjeru svjet- 
lo boje kao da miluje stražnji dio tijela modela, nje- 
gove žene. 


Edgar Degas (1834—1917) 
85 Češljanje 


Pastel, 73X 89,5 cm. Oko 1885—6. New York, Metro- 
politan Museum of Art. 


Premda je Degas sudjelovao na izložbama s impresio- 
nistima, njegov je položaj nejasan. Neobično se divio 
Ingresu, ali u njegovu radu nije se nikada izgubilo 
poštovanje prema akademskoj umjetnosti i pažljivom 
crtežu. Klasične kvalitete ovoga akta, na primjer, mo- 
gu se vidjeti u njegovoj težini i ravnoteži. Međutim, on 
je doista usvojio moderan stav prema realističkim si- 
žeima. | njega su se dojmile umjetnički nenametljive 
Kompozicije s japanskih drvoreza i fotografija. Mnogi 
njegovi interijeri sa ženama koje se peru pokazuju 
da ih je očito »ulovio« tako da nisu ni svjesne da ih 
slika, kao da je njihov čin prekinut okvirom. Osim 
toga, usvojio je impresionističko revolucionarno istra- 
živanje boje svjetla i sjene te ih je prikazao vibratnim 
potezima pastela. »Akt«, rekao je, »je uvijek prikazan 
u pozama koje pretpostavljaju publiku, ali moje žene 
su poštene, jednostavne, ne zanima ih ništa drugo osim 
fizičkog stanja u kojem se nalaze. Evo još jedne koja 
pere noge. Čini vam se kao da je promatrate kroz 
Ključaonicu.« 

Marc Chagall (1887—) 
86 Mojoj ženi 


Platno, 129X 191,5 cm. Signirano i datirano 1933—44. 
Pariz, Musće d'Art Moderne. 


Na Chagallovim slikama likovi su pojednostavljeni a 
prostor spljošten u maniri kubista, ali cjelokupni efekt 
je osoban i poput sna. Na njegov stil utjecalo je njego- 
vo rusko i židovsko porijeklo, pa je slikao reminiscen- 
cije iz svog djetinjstva ili, kao ovdje, himne osobi koju 
obožava, s predodžbama kojih se katkada sjećao i 
nekoliko godina kasnije. Radio je na toj slici više od 
deset godina, stvarajući poetsku viziju vjenčanja, slič- 
nu djelatnosti nadrealista iz 30-ih godina. Likovi su 
prikazani pažljivo kao i spontane kreacije »Le Doua- 
nier«-a Rousseaua (vidi sliku 87), ali su mnogo jedno- 
stavniji. 


Henri Rousseau (1844—1910) 
87  Jadvigin san 


Platno, 201x304 cm. Signirano i datirano 1910. New 
York, Museum of Modern Art (Poklon Nelsona A. 
Rockefellera). 


Rousseauov jednostavni pristup javlja se istodobno 
kao i zanimanje njegovih suvremenika za primitivnu 
umjetnost. Naročito ga je cijenio Picasso koji je 
spoznao njegove jake kvalitete u pogledu forme, 
čvrste konture i smjele boje. Rousseauovo dječačko 
uživanje u detaljima omogućava nam da predvidimo 
nezgrapnost nage djevojke, Jadvige, koja prilično ne- 
zgrapno pozira na crvenoj salonskoj sofi, smještenoj 
usred džungle. Okružena je raznovrsnom fiorom i 
faunom, a poslužuje je tajanstveni frulaš. Jadviga je 
Poljakinja koju je Rousseau volio u mladosti; stoga je 
i cijela slika ustrajna i jasna predodžba sna, i nostal- 
gičnog i prijetećeg. Na njoj ima pomalo i humora, pa 
u tom smislu nagovještava umjetnost nadrealiste (vidi 
sliku 92). 


Egon Schiele (1890—1918) 
88  Poluležeći ženski akt 


Olovka i neprovidna boja, 31X48 cm. 1914. Beč, Al- 
bertina. 


Za vrijeme svoje kratke karijere Schiele je pod uije- 
cajem Klimta i simbolista te zajedno s Kokoschkom, 
razvio austrijski tip ekspresionizma u Beču. Stil mu je 
zavojit, likovi izobličeni, ne toliko zbog estetskih raz- 
loga francuskih fauvista ili čak njemačkih ekspresio- 
nista (vidi sliku 79), koliko radi ličnog istraživanja nje- 
gove vatrene senzibilnosti, koja je, možda, simpiom 
dekadentnog društva u Beču prije izbijanja Prvog 
svjetskog rata. Zbog erotičnosti mnogih crteža došao 
je u sukob s vlastima, ali njegovi najljepši i »najmir- 
niji« aktovi, kao na ovom primjeru, nacrtani su vješto 
karakterističnom krhkom linijom s mrljama boje. 


Fernand Leger (1881—1955) 
89 Tri žene (Veliki doručak) 


Platno, 181 X 247,5 cm. Signirano i datirano 1921. New 
York, Museum of Modern Art (Fondacija Mrs. Simon 
Guggenheim). 


Leger je smatrao da je novi svijet strojeva lijep kao i 
ženski akt. Slijedeći kubiste (vidi sliku 83), on razvija 
slikarski stil u kojem vidi sve kao kugu, stožac ili 
valjak. Posebno se divio topovima iz Prvog svjetskog 
rata zbog njihovih ulaštenih oblika. Kad se prihvatio 
klasične figuralne kompozicije u nizu slika stvorenih 
1920 i 1921, među kojima je i ova, obrađuje aktove 
Kao da su mehanički objekti. Krivulje su pojednostav- 
ljene, površina plošno podijeljena na geometrijske 
uzorke, lica su svedena na kružne maske s urezanim 
crtama lica. Ima i blještavih površina primarne boje. 
Samo tako mogao je odoljeti poželjnosti ženskog akta, 
kojeg je smatrao uzrokom dekadencije renesansne 
umjetnosti, te zagovarati purizam koji je bio tijesno po- 
vezan s modernom arhitekturom Le Corbusiera. 


mI 


Amadeo Modigliani (1884—1920) 
90 Akt na bijelom jastuku 


Platno, 58,5 X91 cm. Signirano, 1917. Stutigart, Staats- 
galerie. 


1917—18, potkraj svog kratkog i razuzdanog života, 
Modigliani je naslikao niz aktova koji, pored portreta, 
otkrivaju njegove najljepše kvalitete. Likovi su sta- 
njeni ali razbludni. Često su odrezani pri koljenima i 
rukama, kao i ovdje, pa se doimaju poput fragmenata 
skulpture koje obasjava neka unutarnja toplina. Mo- 
digliani se služi simplifikacijama primitivne umjetnosti, 
naročito u izrazu ovalnih lica poput maske, koja su 
vrlo nalik na njegove vlastite verzije primitivne skulp- 
ture. On se približio ranijim radovima Picassa i Matis- 
sea svojom čvrstom konturom i suptilno iskrivljenim 
oblicima. No, poput nekih talijanskih manirista šes- 
naestog stoljeća, on nikada ne dopušta da apstraktne 
ideje nadvladaju njegov ćutilni osjećaj za žensku put 
i erotsko uzbuđenje prema ležećim pozama. 


Henri Matisse (1869—1954) 
91 _ Ružičasti akt 


Platno, 65X91 cm. Signirano i datirano 1935. Baltimore 
Museum of Art (Zbirka Cone). 


Proces simplificiranja boje, linije i teme dosiže krajnji 
stupanj na ovom djelu i samo korak nedostaje do pot- 
pune apstrakcije. Akt je naslikan proćišćenom kon- 
turom, i rezultat je mnogih sati provedenih u crtanju 
živog modela (vidi sliku 76 dolje); kontura energično 
izražava bit mase ležećeg lika. To je moderna formu- 
lacija antikne ležeće poze koja se sve više ponovno 
javlja u kiparstvu i slikarstvu. Njezina težina uravno- 
težena je jednostavnim ali i očaravajućim površinama 
boje: ružičasta prema plavoj s uzorcima, naizmjence 
kontrastirana žarkocrvenom, žutom i zelenom. Matisse 
je baš u to vrijeme rekao: »Slike koje su postale do- 
tjerane... traže prekrasne plave, crvene, žute boje, 
nešto što će raspaliti senzualne dubine u muškarcima«; 
to je stav koji je vrlo daleko od Legerovih strogih dok- 
trina (vidi sliku 89). 


Paul Delvaux (1897—) 
92 Stubište 


Platno, 120x150 cm. 1946. Gent, Musće des Beaux- 
-Arts. 


Delvauxovi aktovi pojavljuju se, ugodno neiznenađeni, 
u ambijentu poput snova, na koji su utjecale nad- 
realističke gradske vedute Magrittea i De Chirica, 
Perspektiva je iskrivljena, sjene izduljene, a psiho- 
loška veza između besprijekorno naslikanih figura nije 
jasna. Delvaux je bio vrlo impresioniran posjetima Ita- 
liji prije 1940, pa njegove figure, vjerojatno zbog suz- 
držanosti klasičnog svijeta iz kojeg dolaze, ne odra- 
žavaju seksualnu nelagodu Balthusa (vidi sliku 93), 
niti žestinu Bacona (vidi sliku 96). One se često temelje 
(ili daju naslutiti) na klasičnoj skulpturi prema poza- 
dini klasične arhitekture. 


Balthus (1908—) 
93 Akt s mačkom 


Platno, 64xX 79,5 cm. Oko 1954. Melbourne, National 
Gallery of Victoria (Legat Felton). 


Balthus, koji više voli da bude poznat po pseudonimu, 
počeo je slikati enigmatske figuralne kompozicije pod 
utjecajem nadrealista i, osobito, uzbudljivih uličnih 
scena De Cnhnirica. Zatim se povukao unutra da bi 
stvorio ciklus opsesivnih interijera sa sanjalačkim mla- 
dim djevojkama u ležernim, izazovnim pozama. »Akt 
s mačkom« prikazuje upravo takvu mladu djevojku 
Koja se, u trenutku dosade, igra s mačkom iza sebe. 
Njezina golotinja i poza uznemiruju, dok tajanstvena 
prilika pokraj prozora, »odrezana« na desnoj strani, 
pušta mlaz svjetlosti u pažljivo komponirani interijer. 
Ona se pojavljuje na drugim djelima kao posrednik 
svjetlosti kojom se postiže simbolički cilj u smjeru 
padanja tog svjetla na ovu pruženu »Lolitu«. 


Philip Pearlstein (1924—) 
94 Akt na visećoj mreži 


Platno, 120x120 cm. Washington, D. C., Privatna 
zbirka. 


Kada se činilo da je američka umjetnost poslije 1945. 
osuđena na apstraktne stilove, koji su bili ili slobodni 
i siloviti ili hladni i grubi, Pearlstein i drugi umjetnici 
vratili su ljudski lik u slikarstvo. Međutim, poput dru- 
gih modernih djela, na Pearlsteinov rad utjecale su 
fotografije i sam život. U ovom slučaju, on bira trenu- 
tačni detalj, koji može uhvatiti i objektiv kamere, na- 
slikan vrlo precizno i u velikom mjerilu, gotovo bez 
alternative i sigurno bez idealizacije. Usporedba s 
Degasovom umjetnosti iz prošlog stoljeća (vidi sliku 
85) pokazuje kako Pearlstein daje malo ustupaka »li- 
jepoj umjetnosti«. Lik je snažan zato što je toliko 
sirov i gotovo veći od prirodne veličine. 


Richard Diebenkorn (1922—) 
95 Sjedeći akt — crna pozadina 


Platno, 200X 125 cm. 1961. New York, Marlborough 
Gallery. 


Revolucionarni utjecaj američkog apstraktnog slikar- 
stva od rata rezultat je njegova velikog formata, sjaj- 
nih boja i slobodne slikarske _ manire. Kalifornijski 
umjetnik Diebenkorn počeo je na taj način, ali se 
zatim latio slikanja ciklusa aktova i figura u interije- 
rima u kojima se sačuvalo nešto od tog stila. Lik ulazi 
i izlazi iz stvarnosti, a pilche, volumeni i boje su pri- 
lično pojednostavljeni. Ponekad se figura jedva ras- 
poznaje, i svojstva boje i tonaliteta prevladavaju. Ni- 
kada se nije previše udaljio od utjecaja kasnog Ma- 
tissea. 


Francis Bacon (1910—,) 
96 Likovi u pejzažu 


Platno, 150 X 116,5 cm. 1956. Birmingham, City Mu- 
seum i Art Gallery. 


Akt se vrlo rijetko obrađuje kao instrument užasa. 
Baconovi »Likovi u pejzažu« su prije logoraši iz lo- 
gora što su ga sami izmislili nego bjegunci iz »lažnog 
podzemlja«. Jedini među modernim britanskim umjet- 
nicima na koje je utjecao nadrealizam, Bacon u svo- 
jim predodžbama strahota ide do krajnosti. Dva muš- 
Karca (?) ispred prugaste pozadine vjerojatno su vari- 
jante fotografija iz E. Muybridgeove publikacije »Ži- 
votinisko kretanje« (1877) ili njene smanjene verzije 
»Ljudski lik u pokretu« (1901), kojima se Bacon slu- 
žio u nizu svojih figuralnih kompozicija. Međutim, nji- 
hove kretnje su zagonetne, boja je namjerno neodre- 
đena i nejasna, a pejzažu je pridan poseban značaj. 


